Výbor pre európske záležitosti. Vždy zasadá vtedy, keď slovenskí europoslanci sú v Štrasburgu a nemôžu ísť na tento výbor. Jediný problém alebo jedinú možnosť, ktorú my máme vôbec, je teda pondelok doobeda, ale vieme, že v pondelok nezasadá parlament alebo piatok.

Zasadnutia Výboru pre európske záležitosti sa uskutočňujú počas týždňa. Najčastejšie sú to utorky, stredy a štvrtky, teda v dni, keď zasadá Európsky parlament, jeho skupiny a výbory. Minimálne šesť krát sa zasadnutie Výboru pre Európske záležitosti sa konalo mimo utorka, stredy alebo štvrtka. Päťkrát sa konalo zasadanie výboru v pondelok a v jednom prípade aj v piatok. Na jednej strane je tak pravda, v 86% sa zasadnutia konali v dni keď zasadá EP, no neplatí, že Výbor pre európske záležitosti "vždy" zasadá len v pracovné dni EP. Výrok preto hodnotíme ako nepravdivý. Kalendár Európskeho parlamentu ukazuje, že europoslanci sa obvykle zúčastňujú zasadnutí od pondelka do štvrtka. Dni, kedy zasadá NR SR zase upravuje Rokovací poriadok. Podľa neho (. pdf , s.10) § 22 Rokovacie dni schôdzí národnej rady Rokovacími dňami schôdzí národnej rady sú spravidla utorok až piatok. Vo výnimočných prípadoch sa rokovania NR SR uskutočňujú aj v pondelky, pokiaľ sa na tom poslanci dohodnú. Napríklad v prípade veľkého množstva neprerokovaných bodov.Z harmonogramu schôdzí NR SR na rok 2014 vyplýva, že s v pondelok alebo v piatok sú spravidla chôdze gestorských výborov. Od apríla 2012, kedy bola vymenovaná nová vláda SR, sa konalo celkovo 44 schôdzí Výboru NR SR pre európske záležitosti. Podla prezenčných listín , VEZ zasadá najčastejšie uprostred týždňa, v utorok, stredu a štvrtok. Päť zasadnutí sa však uskutočnilo aj v pondelok (12. mája 2014; schôdza č. 31 sa konala od 19. do 24. septembra; 13. mája 2013; 8. októbra 2012; 21. mája 2012) a jedna v piatok (30. novembra 2012). Dátum zverejnenia analýzy: 07.07.2014 Naspäť Nahlásiť chybu

Kalendár
pdf
v prípade
harmonogramu schôdzí
listín


My sme jednoznačne poslanci ktorí boli tam, hlasovali proti týmto návrhom (proti Matovičovým pozneňujúcim návrhom, pozn.)

Vládny návrh zákona , ktorým sa mení a dopĺňa zákon č. 184/1999 Z.z. o používaní jazykov národnostných menšín v znení zákona č. 318/2009 Z. z. a ktorým sa menia a dopĺňajú niektoré zákony (tlač 284) - druhé čítanie. Hlasovanie o pozmeňujúcich a doplňujúcich návrhoch z rozpravy - posl. Matoviča, posl. Jurinovej, posl. Fecka, posl. Viskupiča, návrhy 1 až 12, 14 a 15. Poslanci strany SMER-SD, ktorí sa zdržali: D. Jarjabek, Ľ. Petrák, R. Zmajkovičová, I. Varga Vládny návrh zákona , ktorým sa mení a dopĺňa zákon č. 184/1999 Z.z. o používaní jazykov národnostných menšín v znení zákona č. 318/2009 Z. z. a ktorým sa menia a dopĺňajú niektoré zákony (tlač 284) - druhé čítanie. Hlasovanie o pozmeňujúcich a doplňujúcich návrhoch z rozpravy - posl. Matoviča, posl. Jurinovej, posl. Fecka, posl. Viskupiča, návrh 13. Poslanci strany SMER-SD, ktorí sa zdržali: D. Jarjabek, Ľ. Petrák, I. Varga R. Zmajkovičová - Nehlasovala. I. Chóma - Hlasoval za návrh.

zákona zákona


Európa v priemere dáva do regiónov z celého veľkého rozpočtu dáva v každej krajine okolo 30 %, tak u nás je to okolo 16 %.

Údaje Eurostatu uvádzajú nasledovné: " Central government accounted for 37.1 % of general government total expenditure (TE) or 18.3 % of GDP. State government accounted for 7.7 % of TE or 3.8 % of GDP, local government for 23.1 % of TE and 11.4 % of GDP, with social security funds making up the remainder – 32.1 % of TE or 15.9 % of GDP ." To teda znamená, že regionálne vlády v EÚ míňajú priemerne 23,1 % celkových výdavkov verejných rozpočtu. Podľa rovnakého zdroju Slovensko míňa na regionálnej úrovni 16,8 % celkových výdavkov. Výrok je teda nepravdivý, nakoľko Milan Belica nadhodnocuje údaj pre EÚ a podhodnocuje údaj pre Slovensko, čím vytvára dojem, že regióny na Slovensku sú podstatne slabšie ako v EÚ. Dátum zverejnenia analýzy: 05.11.2013 Naspäť Nahlásiť chybu

Eurostatu zdroju


...naši ľudia zarábajú povedzme vo Volkswagene trikrát menej, ako v Nemecku a za tú istú robotu dokonca častokrát s vyššou produktivitou práce.

V bratislavskom VW bola priemerná mzda v roku 2015 1795 eur . V nemeckom Volkswagene je priemerná ročná mzda približne 47 tisíc eur, čo znamená, že priemerná mesačná mzda je takmer 3920 eur . V roku 2015 bola priemerná produktivita práce na Slovensku podľa informácií Eurostatu 83,2%, pričom v Nemecku dosahovala 106%. Výrok hodnotíme ako nepravdivý.

2015 mzda informácií 2014 odmeny Nemecku potvrdil odborov


Potom že vy sa tu chválite s tým, že ste znížili deficit o 3 %. Ale prečo? No preto, že ste naordinovali tejto krajine typ opatrení, ktorých výsledkom je nárast príjmov štátneho rozpočtu o 10 % a pokles výdavkov o 1,6 %. Čiže ta konsolidácia sa diala hlavne na strane príjmov.

Ako uvádza Eurostat , deficit verejných financií v roku 2010 bol 7,7% HDP. Ako uvádza dokument Rozpočet verejnej správy na roky 2011 až 2013 (.pdf), deficit verejnej správy je nastavený v roku 2011 na deficit 4,9% HDP (strana 2).

Eurostat

celkový rozpočet za rok 2011 by mohol byť ešte nižší

portál denníka Pravda dňa 2. novembra 2011

Rozpočet na rok 2011

rozpočet na rok 2010

upravený


SNS presadila, že štátna správa dodržiava minimálnu mzdu.

Tabuľkové platy štátnych a verejných zamestnancov sa v roku 2019 skutočne dostali nad úroveň minimálnej mzdy. Zmeny však vyjednávalo Ministerstvo práce, kde má nominanta strana Smer. Schvaľovala a do parlamentu ich predkladala vláda, ktorej súčasťou je aj - ale nielen - SNS. Keďže z verejne dostupných zdrojov nie je dohľadateľné, či a ako mala toto opatrenie presadiť práve SNS a Andrej Danko na žiadosť portálu Demagóg.SK dôkaz pre svoje tvrdenie neposkytol, výrok hodnotíme ako neoveriteľný. Štát mal dlhodobo problém s nastavením základných tabuľkových platov, ktoré často bývali nižšie než minimálna mzda. Premiér Peter Pellegrini podpísal v júni 2018 s odborármi spoločné vyhlásenie o tom, že platy v štátnej a verejnej správe v rokoch 2019 a 2020 porastú - zakaždým o 10 percent. Podľa DenníkaN bolo vyhlásenie výsledkom kolektívneho vyjednávania zástupcov ministerstva práce, samosprávy a odborárov. Aj najnižšie platové tarify sa tak dostali nad hranicu minimálnej mzdy, ktorá bola v roku 2019 520 eur. Zákon, ktorý stanovil nové tarify pre verejných zamestnancov, predložila vláda a parlament ho schválil v októbri 2018. Nariadenie, ktoré zdvihlo platy štátnym zamestnancom, schválila vláda v decembri 2018.

bývali podpísal schválil schválila


Mám vytiahnuť, na základe čoho Smer odvolával mňa? Na aký nezmysel? Že som nezvolával gremiálne porady.

V máji 2005 odvolávala vtedajšieho ministra školstva Martina Fronca skupina poslancov Smeru-SD, Komunistickej strany Slovenska a nezávislých. Gremiálne porady nie sú v zozname explicitne uvedené, možno ich však brať za súčasť komunikácie, ktorej nezvládnutie bolo vtedajšiemu ministrovi taktiež vyčítané. V návrhu na vyslovenie nedôvery však boli uvedené aj ďalšie dôvody, výrok ako celok preto hodnotíme ako zavádzajúci.

máji
odvolávala
odôvodnení návrhu
hlasovali
Grémiom


Daňový bonus dnes musíte zarobiť aspoň polovičku minimálnej mzdy, aby ste vlastne, aby sa vám oplatilo pracovať, aby ste získali daňový bonus na dieťa. Čiže polovičku minimálnej mzdy.

Daňový bonus na dieťa získa každý, kto zarobí dosiahne šesťnásobok minimálnej mzdy za rok, čiže ako hovorí Matovič, polovicu minimálnej mzdy. Výrok hodnotíme ako pravdivý.

Matovič správne definuje jednu z podmienok, ktorú je potrebné splniť pre získanie daňového bonusu. Podľa Finančnej správy SR má nárok na daňový bonus na dieťa každý daňovník, ktorý spĺňa nasledovné podmienky:

dosiahol zdaniteľné príjmy zo závislej činnosti aspoň vo výške 6-násobku minimálnej mzdy, alebo dosiahol zdaniteľné príjmy z podnikania alebo z inej samostatnej zárobkovej činnosti aspoň vo výške 6-násobku minimálnej mzdy a vykázal základ dane (čiastkový základ dane); 6-násobok minimálnej mzdy predstavuje pre rok 2021 sumu 3 738 eur

vyživuje nezaopatrené dieťa, ktoré žije s ním v domácnosti, pričom sa môže jednať o dieťa vlastné, osvojené, dieťa prevzaté do starostlivosti nahrádzajúcej starostlivosť rodičov na základe rozhodnutia príslušného orgánu a dieťa druhého z manželov

preukáže nárok príslušnými dokladmi (kópiou rodného listu dieťaťa, alebo potvrdením o návšteve školy, ak sa pripravuje na povolanie štúdiom)”

Pre overenie Matovičovho výroku je podstatná prvá podmienka. Minimálna mzda za rok 2021 bola na úrovni 623 €.

Jednoduchým výpočtom dokážeme pravdivosť výroku: 623 € x 6 mesiacov = 3738 €.

Tento výrok hodnotíme ako pravdivý.

Finančnej správy
Minimálna


Dopadlo to tak, že Slovensku boli navrhované priame platby na úrovni 210 eur na jeden hektár pre farmára.

Výrok premiéra Fica hodnotíme ako neoveriteľný, pretože sa nám nepodarilo nájsť iný relevantný zdroj okrem samotného premiéra, ktorý by tento údaj potvrdzoval.

euractiv TASR


Mame nastavený systém, ktorý je monokratický, čiže v zásade na prokuratúre je plná zodpovednosť.

Prokuratúra na Slovensku je skutočne definovaná ako monokratická, teda vykonávajúca kontrolu a nesúca plnú zodpovednosť za svoju činnosť. Výrok hodnotíme ako pravdivý. Ako v denníku Pravda uvádza odborníčka na trestné právo Lucia Kurilovská: "Tým, že je prokuratúra monokratická, riadi všetkých prokurátorov. Môže vydávať služobné pokyny, príkazy, ktoré sú záväzné,". Zákon o prokuratúre síce nehovorí priamo ako o monokratickej, pretože k vypusteniu tejto formulácie došlo v roku 1996 pri prijímaní zákona o prokuratúre, v princípe však ako monokratická funguje. Generálny prokurátor napríklad vymenúva ostatných prokurátorov, podľa zákona č. 153/2001 Z. z. o prokuratúre kontroluje všetky prokuratúry a jeho nariadenia sú záväzné pre všetkých podriadených. Ďalšie jeho právomoci napĺňajú charakteristiku monokratického rozhodovania. Viac v zákone č. 153/2001 Z. z. o prokuratúre. Jeho moc je obmedzená v prípade paragrafu 55d, kedy nemôže zasahovať do vyšetrovania v prípade špeciálneho súdu. Dátum zverejnenia analýzy: 18.05.2016 Naspäť Nahlásiť chybu

Pravda


...odkazujem pánovi Sulíkovi, že ja si vlastnú vládu rozbíjať nebudem, on si ju rozbil po dvoch rokoch fungovania.

Podobný výrok vyslovil aj poslanec Smeru-SD Róbert Madej v relácii V politike , 18. júna 2017. Tím Demagog.sk v predošlej analýze konštatoval, že určenie zodpovednosti v prípade pádu vlády Ivety Radičovej je nejednoznačné. Za príčinu sa dá označiť aj principiálna neoblomnosť koaličnej strany SaS, aj väčšinové rozhodnutie vlády spojiť hlasovanie o eurovale s hlasovaním o dôvere vláde. Preto hodnotíme tento výrok ako zavádzajúci.

Za vlády Ivety Radičovej dňa 11. októbra 2011 sa v nočnom hlasovaní NR SR o tzv. eurovale, ktoré bolo na žiadosť vlády SR spojené s hlasovaním o dôvere vláde SR, rozhodlo o neprijatí eurovalu a tým o páde koalície SDKÚ-DS, SaS, Most-Híd a KDH. Hlasovanie o eurovale spojila väčšinová časť vlády s hlasovaním o dôvere pre nejednotnosť v koalícii, ktorá vznikla nesúhlasom koaličného poslaneckého klubu SaS, na čele so svojím vtedajším šéfom Richardom Sulíkom, s navyšovaním eurovalu.

Pre vyslovenie nedôvery spojenej s hlasovaním o zákone potrebuje vláda nadpolovičnú väčšinu poslancov, 76 ( .pdf , s. 26-27, čl. 84). Za hlasovalo však len 64 poslancov. Hlasovania sa nezúčastnilo 20 z 21 poslancov koaličnej SaS. Euroval , resp. Európsky nástroj finančnej stability — ENFS (angl. European Financial Stability Facility — EFSF) je účelovo založený subjekt vo forme akciovej spoločnosti založený 16 členskými štátmi eurozóny v júni 2010. Jeho účelom je najmä — za účasti Medzinárodného menového fondu — vydávať dlhopisy (teda požičiavať si peniaze na kapitálovom trhu), za ktoré ručia členské štáty eurozóny do celkovej výšky pôvodne 440 miliárd EUR, a takto požičané peniaze poskytovať ako pôžičky členským štátom eurozóny, ktoré sú v ťažkostiach. V auguste 2010 zaň hlasoval aj Slovenský parlament pod vedením Ivety Radičovej i s podporou Richarda Sulíka. Októbrové hlasovanie 2011 malo odobriť navýšenie eurovalu na 780 miliárd EUR. O eurovale a (ne)hlasovaní zaň v NR SR sám Sulík hovoril o štyri roky neskôr na portáli aktuality.sk : "V auguste 2010 sme hlasovali za jeho vznik, lebo mal byť len dočasný. To znamená, že sa malo pomáhať len takým krajinám, ktoré budú vedieť pôžičky splatiť, nemalo sa pomáhať bankám. Pri navýšení dočasného eurovalu už toto všetko neplatilo, išlo len o druhý balík Grécku, a preto bola moja okamžitá a jasná odpoveď Miklošovi, že my za to hlasovať nebudeme."

Na príčinu pádu vlády od vtedy existujú najmä dva názory a líšia sa podľa toho, z hľadiska ktorého tábora sa na ňu dívame. Sulík tvrdí , že Iveta Radičová bola v straníckom súboji v hľadáčiku dvoch silných mužov Ivana Mikloša a Mikuláša Dzurindu, navyše viazaná výsledkom rokovaní z Bruselu, a vo vyjednávaniach o hlasovaní jej tak chýbala rozhodovacia autonómia.

Premiérka neskôr sama povedala , že pri spojení hlasovania s dôverou vláde „rešpektovala v tejto situácii postoj a stanoviská koaličných partnerov“. SDKÚ, KDH aj Most-Híd podľa nej prišli so závermi, že hlasovanie sa má s dôverou vláde spojiť. „Matematicky – keby som aj nehlasovala za spojenie s dôverou, na vláde to prejde aj bez môjho hlasu. Nebolo to rozhodnutie Ivety Radičovej ani osoby zastúpenej v inštitúcii premiéra,“ vyhlásila Radičová.

Premiérka sa na druhú stranu hájila záväzkami voči krajinám eurozóny a voličom, keď ako posledná rečníčka pred hlasovaním naliehala na poslancov: "To, o čom dnes rozhodujeme, je dobré meno Slovenska. To, o čom dnes rozhodujeme, je, kam bude Slovenská republika a občania Slovenska patriť. Kto budú naši partneri a s kým sa môžeme poradiť. Je to o tom, že sa sami vylúčime zo spoločenstva úspešnejších."

Róbert Madej
hlasovaní NR SR
.pdf
64
Euroval
auguste 2010
aktuality.sk
Sulík tvrdí
povedala
naliehala


Týmto (vyvlastňovacím pozn.) zákonom  bývalá vláda dala buldozéristom kľúče od cudzích domov, polí a záhrad ešte pred tým, než prebehlo vyvlastňovacie konanie a robí, označuje za špekulantov normálnych slušných občanov Slovenskej republiky.

Myslí sa tým zákon č. 669/2007 Z. z. o jednorazových mimoriadnych opatreniach v príprave niektorých stavieb diaľnic a ciest pre motorové vozidlá a o doplnení zákona Národnej rady Slovenskej republiky č. 162/1995 Z. z. o katastri nehnuteľností (katastrálny zákon) v znení neskorších predpisov, ktorý sám o sebe vznikol na účel vyvlastnenia. Ústavný súd ho označil za protiústavný. Týždenník TREND ho vykladá nasledovne: "V praxi to znamenalo, že zákon umožnil poslať na stavbu diaľnice bagre a stavebné stoje oveľa skôr, hneď po tom, ako štát odoslal vlastníkovi oznámenie o vyvlastnení. Dovtedy sa mohol vlastník proti vyvlastneniu odvolať a celý proces trval najmenej niekoľko mesiacov. Stavebné povolenie mohol štát žiadať iba v prípade, že mal s vlastníkom predbežnú dohodu o vykúpení diaľnice alebo právoplatne ukončený celý proces vyvlastňovania. Majetkové vyrovnanie podľa zákona stačilo štátu predložiť až pri kolaudácii stavby, kým dovtedy sa muselo doriešiť pred začiatkom výstavby. Schválený zákon navyše umožňoval povoliť sprejazdnenie diaľnice ešte pred jej kolaudáciou."

zákon TREND


My sme napríklad zverejnili na našej webovej stránke, urobili, sme priestor na to, aby občania pripomienkovali nadštandard.

TASR : " Rezort práce dáva obcanom priestor na pripomienkovanie pripravovanej novely Zákonníka práce (ZP), a to do 28. marca tohto roka. TASR o tom informovala Daniela Šulcová z mediálneho odboru Ministerstva práce, sociálnych vecí a rodiny (MPSVR) SR. 'Na internetovej stránke ministerstva nájdu obcania zverejnenú novelu zákonníka v takej podobe, ako bola odoslaná do medzirezortného pripomienkového konania. Po jej preštudovaní môžu použit e-mailovú schránku zakonnik@employment.gov.sk, špeciálne zriadenú na tento úcel, a prostredníctvom nej odoslat ministerstvu svoje konkrétne výhrady a pripomienky,' vysvetlila."

TASR


Tam (v spise Gorila, pozn.) dvaja štátni úradníci, jedna predstaviteľka Fondu národného majetku a jeden vtedajší minister hospodárstva, mali podľa Gorily ukradnúť pol miliardy slovenských korún.

( Hospodárske noviny , 31. januára 2012)

Hospodárske noviny


... No sú to mladé rodiny s deťmi, tam je až 23% ľudí ohrozených chudobou...

Podľa štúdie Štatistického úradu SR bola v roku 2016 miera rizika chudoby pre domácnosti s 2 dospelými a jedným dieťaťom na úrovni 10,5 %, s dvomi deťmi sa zvyšuje miera rizika na 14,8 %. Śtúdia sa nezaoberá priamo s mladými rodinami, ani štatistiky Eurostatu neponúkajú takýto výber ukazovateľov. Výrok preto hodnotíme ako neoveriteľný.

EU SILC
.pdf
Eurostat


Priemerná mzda v národnom hospodárstve ... je veľmi nízka a čo je horšie, absolútna väčšina zamestnancov je pod ešte touto.

Výrok ministra Richtera hodnotíme ako pravdivý, pretože väčšina zamestnancov v slovenskom hospodárstve má skutočne nižšie mzdy, než je celoslovenský priemer. Podľa analýzy (PDF) štatistického úradu za rok 2011 (strana 1, dole) malo 68,8% zamestnancov nižšiu hrubú mzdu, ako bola priemerná mzda v národnom hospodárstve. Druhú časť výroku Jána Richtera, že drvivá väčšina zamestnancov je pod hranicou priemernej mzdy, môžeme teda považovať za pravdivý.

analýzy


Myslím si, že sme vďaka tvrdej robote zvládli tieto povodne, o čom svedčí aj to, že neboli napáchané závažné hospodárske škody a najmä Slovansko na rozdiel od iných krajín nehlási žiadne obete na ľudských životoch.

Povodne na Slovensku spôsobili síce škody na majetku a zanechali po sebe špinu, avšak napríklad podľa portálu TV Markíza u nás povodne "dramatické škody nespôsobili". Podľa Hospodárskych novín však povodne spôsobili škody viacerým firmám, napríklad škody spoločnosti Slovenská plavba a prístavy dosiahnú približne 1,5 milióna eur. Podľa sme.sk si povodne v Českej Republike vyžiadali 11 obetí, pričom práve 11. obeťou bol občan SR. Na Slovensku sa taktiež objavili správy o obeti povodní, tie boli nakoniec vyvrátené . Podobne aj v Rakúsku a Nemecku následkom povodní prišlo o život niekoľko ľudí. Informácie o počte mŕtvych sa však médiách líšia. Napríklad abc.news informuje o štyroch mŕtvych v Nemecku, dvoch mŕtvych v Rakúsku, ôsmych v Čechách a dokonca jednej obeti aj na Slovensku. Dátum zverejnenia analýzy: 10.06.2013 Naspäť Nahlásiť chybu

TV Markíza
Hospodárskych novín
sme.sk
vyvrátené
povodní
abc.news


Dneska už môžem s potešením povedať, že chvála Bohu už sme sa dohodli, dohodli (programovacie obdobie 2014-2020, pozn.) sme sa na úrovni ministrov poľnohospodárskych. V prvom pilieri dostávame, čiže to sú tie priame platby viac ako 2,7 miliardy € na nové programovacie obdobie. V druhom pilieri, to je program rozvoja vidieka dostávame cez 1,9 miliardy €...

Je pravdou, že Slovensko v programovacom období 2014 až 2020 bude mať na priamych platbách 2,7 mld. eur a na na druhom piliery 1,9 mld. eur. Výrok hodnotíme ako pravdivý.

dohoda došlo dohody rozpočet dohody


Na strane stavebného sporenia, chvála Bohu, ľudia naďalej budú dostávať prémiu. Tam bolo tuším 34 mil. € (vyčlenených v návrhu štátneho rozpočtu pozn.)

P. Paška si poplietol číslice. V návrhu zákona o štátnom rozpočte (str. 23) na rok 2012 je vyčlenených na štátnu prémiu k stavebnému sporeniu presne 43 mil. €.

štátnom rozpočte
štátnom rozpočte 2011


Viem, že sa snažili presadzovať zmenu tej legislatívy (počas bývalej vlády o trestnoprávnej zodpovednosti právnických osôb, pozn.) do takej formy ako to aj očakáva Európska únia, ale opäť ten diabol tkvie v detailoch, je tam množstvo technických, vyslovene právnych zádrheľov, ktoré tomuto, tomuto zamedzili.

Ako píše právnický server ucps.sk : "Ministerstvo spravodlivosti SR iniciatívne vypracovalo návrh zákona, ktorým sa mení a dopĺňa zákon č. 300/2005 Z.z. Trestný zákon v znení neskorších predpisov a o zmene a doplnení niektorých zákonov. (...) Cieľom navrhovanej novely Trestného zákona je zaviesť do právneho poriadku Slovenskej republiky právnu zodpovednosť právnických osôb..." Tento návrh zákona bol parlamentom schválený . Avšak, ako sa ďalej píše v správe na poráli ucps.sk, "v zmysle dôvodovej správy k navrhovanému zákonu sa predpokladá zavedenie tzv. nepravej trestnoprávnej zodpovednosti právnických osôb" , ktorá je v dôvodovej správe (.doc) k návrhu zákona vysvetlená tak, že "formálno-právne trestnoprávna zodpovednosť právnických osôb síce nie je vyjadrená a trestne zodpovedné sú aj naďalej len fyzické osoby (konajúce v menej právnickej osoby), ale zákon súčasne umožňuje právnickým osobám v trestnom konaní uložiť niektoré trestnoprávne sankcie, ktoré nie sú definované ako tresty (napr. Španielsko)." Počiatkom spomínané "právne zádrhele" vysvetľuje JUDr. Jaroslav Klátik takto: "Podľa § 19 ods. 2 Trestného zákona, páchateľom trestného činu môže byť iba fyzická osoba. Zavedenie trestnej zodpovednosti právnických osôb by nebolo prípustné vo vzťahu k zásade individuálnej zodpovednosti za zavinenie, k zásade personality trestov a zároveň neschopnosti právnickej osoby niesť vôľovú zodpovednosť s možnosťou výberu konať v súlade s právom alebo proti právu. I preto navrhovaná novela Trestného zákona neobsahuje tresty pre právnické osoby a trestné konanie, ale navrhuje dve ochranné opatrenia, a tak možno hovoriť o sankcionovaní právnických osôb ochrannými opatreniami."

ucps.sk
návrh zákona
schválený
dôvodovej správe
JUDr. Jaroslav Klátik


teraz sa čaká na ďalší verdikt Ústavného súdu (v kauze voľby gen. prokurátora, pozn.)

Posledné rozhodnutie Ústavného súdu v kauze Čentéš sa týkalo posudzovania ústavnosti zákona, ktorým SMER umožnil súdu zapojiť vylúčených a namietnutých sudcov opäť do procesu rozhodovania. Rozhodnutie v tejto veci odročil na neurčito. Informoval o tom denník SME (26.2.2014): Ústavný súd v stredu nerozhodol o ústavnosti novely zákona o organizácii Ústavného súdu, ktorú vlani v apríli schválil vládny Smer v súvislosti s kauzou nevymenovania Jozefa Čentéša za generálneho prokurátora. Podľa uznesenia deviatich prítomných sudcov sa stredajšie verejné zasadnutie pléna Ústavného súdu odročuje na neurčito. Oznámila to predsedníčka Ústavného súdu Ivetta Macejková. Novelu, ktorá umožnila, aby v kauze Jozefa Čentéša rozhodoval aj vylúčený ústavný sudca, napadla skupina 49 opozičných poslancov Národnej rady.

SME


…ja k niečomu sledujem, ak dovolíte, to dokončím. Máme druhý  najnižší verejný dlh v rámci Európskej únie…

Slovensko nie je krajinou s druhým najnižším dlhom v EU za rok 2009. V roku 2009 mali nižší verejný dlh Rumunsko, Bulharsko, Estónsko a Luxembursko. Najnižšie v rámci EU je Estónsko s 7,2 percentami HDP. Slovensko je štvrté s 35,7.

mali


V súčasnom projekte sa počíta s tým, že železničný most by sa mal zbúrať, ale v minulosti došlo k dohode so Železnicami a s bývalým vedením mesta, že pokiaľ Železnice vyhlásia tento most za prebytočný majetok, mohlo by ho do svojho majetku zobrať mesto Trenčín.

Nepodarilo sa nám získať informácie, ktoré by potvrdzovali, že v aktuálnom projekte modernizácie železničnej trate sa plánuje zbúranie železničného mosta. Podľa viacerých zdrojov ešte nie je jasné, čo sa napokon stane so starým železničným mostom, nemožno preto potvrdiť ani to, či sa v tejto veci mesto Trenčín dohodlo so ŽSR. Výrok preto hodnotíme ako neoveriteľný. Podľa stránok ŽSR otázka starého železničného mostu ešte nie je doriešená, a budú prebiehať ďalšie rokovania medzi zástupcami ŽSR a mesta Trenčín. Podľa niektorých správ mal byť most využitý ako promenáda pre chodcov a cyklistov. Stránka mesta Trenčín uvádza, že využitie starého železničného mosta bude predmetom súťaže, v prípade nového riešenia bude musieť spĺňať tzv. Dunajskú stratégiu. Nenašli sme však zdroj, ktorý by potvrdzoval uzavretie zmienenej dohodymedzi mestom Trenčín a ŽSR. Dátum zverejnenia analýzy: 01.11.2014 Naspäť Nahlásiť chybu

ŽSR rokovania správ Stránka


Prvý krát sa stal poslancom Národnej rady a hneď sa stal predsedom Ústavnoprávneho výboru.

Radoslav Procházka sa stal prvý krát poslancom NRSR po voľbých v roku 2010 a v tomto volebnom období zastával funkciu predsedu ústavnoprávneho výboru NRSR.

poslancom zastával


Poddimenzované je u nás školstvo tak oproti štátom Európskej únie okolo 3,3 percentuálneho bodu a oproti V4 takmer mínus 4 % percentuálneho bodu.

V tomto prípade je len ťažké určiť o akú štatistiku sa jedná. Ani z kontextu relácie nie je úplne zrejmé o aký percentuálny bod sa má jednať. Najčastejšie sa výdavky na školstvo uvádzajú ako podiel HDP, preto uvádzame práve výdavky Slovenska v porovnaní s inými krajinami v kontexte HDP. Podľa medzinárodnej štúdie OECD Education at a Glance 2012 (.pdf,s.269), čerpajúcej z údajov 2009, je porovnanie vo výdavkoch na všetky stupne školstva nasledujúce:

štúdie


Po dvoch rokoch klesla nezamestnanosť, napriek druhej vlne krízy, na nižšiu úroveň, ako bola za vlády Radičovej.

Demagog.SK vychádza z toho, že Fico sa tak ako v predošlom výroku odvoláva na štvrťročné údaje ŠÚ SR. Podľa ŠÚ SR , bola nezamestnanosť v 1. štvrťroku 2012 na úrovni 14,1%. Údaj za 4. štvrťrok 2013 (posledný údaj) hovorí o nezamestnanosti 14,2%. Podľa štvrťročných údajov Eurostat , aktuálny údaj za 4. štvrťrok 2013 hovorí o vyššej nezamestnanosti ako bola v 1. alebo 2. štvrťroku 2012. Podľa mesačných údajov Eurostat, je miera nezamestnanosti vo februári 2014 vyššia ako miera vo februári, marci či apríli 2012. Evidovaná nezamestnanosti podľa prepočtov IFP je podľa posledných údajov na nezmenenej úrovni. Ani podľa údajov evidovanej nezamestnanosti Ústredia práce v porovnaní s aprílom 2012, teda mesiaca nástupu vlády R. Fica neklesla miera nezamestnanosti. Ak by Fico myslel "za Radičovej" ako hodnoty nezamestnanosti počas jej vlády, ani tak by nebolo pravdou, že za 2. vlády R. Fica je nezamestnanosť nižšia. Uvádzame nezamestnanosť podľa Eurostat , Ústredia práce a prepočtov evidovanej nezamestnanosti Inštitútom finančnej politiky (sezónne očistené údaje). Zároveň dodávame, že existujú podozrenia, že tieto čísla evidovanej nezamestnanosti, vedené Ústredím práce sú znižované umelo. Štatistiku Ústredia práce uvádzame len ako informačný údaj. Viac si prečítate na tu alebo tu . Dátum zverejnenia analýzy: 08.04.2014 Naspäť Nahlásiť chybu

ŠÚ SR
Eurostat
Eurostat
Ústredia práce
Inštitútom
tu
tu


Nemali sme tú ústavnú väčšinu, ktorú vám strašne závidím, keďže ste vytvorili novú koalíciu Smer a Obyčajní ľudia.

Na dosiahnutie ústavnej väčšiny na Slovensku je potrebných 90 hlasov zo 150. Smer má v súčasnom volebnom období 83 poslancov, klub Obyčajní ľudia a nezávislé osobnosti majú 15 poslancov, z toho 4 sú samotní Obyčajní ľudia. Smer a strana OľaNo, hoci netvoria oficiálnu koalíciu, môžu pri spoločnom postupe presiahnuť ústavnú väčšinu. Výrok o spoločnej koalície vnímame nadnesene, keďže L. Nicholson naráža na menovanie P. Polláka za splnomocnenca pre menšiny, k čomu mu dopomohol práve Smer.

Smer
Obyčajní ľudia
P. Polláka


Pán Dlouhý, to je generálny riaditeľ Tesca zhodou okolností 25.4.niekde pred mesiacom mal veľkú tlačovku, kde povedal, že ide Tesco na Slovensku prijímať 300 nových pracovníkov a že sa idúä orientovať na nejaké menšie predajne. Pred mesiacom prešiel mesiac a úplne iná situácia pretože áno 268 nahlásili, že idú prepustiť ale 156 zároveň majú nových voľných pracovných miest.

Na základe dostupných informácií koncom apríla Tesco informovalo o otváraní nových predajní Express a s tým súvisiacimi novými pracovnými miestami. Hospodárske noviny v tom čase informovali o pláne spoločnosti Tesco vytvoriť 300 pracovných miest. Tesco dementovalo správu o úmysle vytvoriť 300 pracovných miest. Koncom mája Tesco ohlásilo, že plánuje prepustiť 268 zamestnancov. Pričom mnohým má ponúknuť náhradnú pracovnú pozíciu. O presnom počte 156 nových pracovných miest spoločnosť Tesco neinformovala. Výrok vzhľadom na nepresnosti hodnotíme ako zavádzajúci. Hospodárske noviny priniesli informáciu, že Tesco (25. apríla 2013) ide na Slovensku vytvoriť 300 nových pracovných miest, pričom sa mali orientovať na malé prevádzky Tesco Express. Túto správu však priniesli len Hospodárske noviny. Spoločnosť Tesco túto správu dementovala. Vzhľadom na to, že Tesco neohlásilo prijatie 300 pracovníkov, výrok hodnotíme ako nepravdivý. Oficiálna tlačová správa Tesco z 24. apríla 2012 neuvádza vytvorenie 300 miest, avšak uvádza, že Tesco bude otvárať nové prevádzky a v nich bude vytvárať nové pracovné miesta. " Rovnako ako minulý rok plánuje TESCO STORES SR, a.s. otvárať nové prevádzky, predovšetkým formátov expres a vytvoriť v nich nové pracovné miesta. Nové prevádzky budeme starostlivo zvažovať a sústredíme sa na správny rozsah ponúkaných produktov v tých správnych lokalitách, tak pri už existujúcich ako aj pri nových obchodoch. "Budeme plniť očakávania našich zákazníkov, ktorí chcú nakupovať v menších a pohodlnejších formátoch predajní. Zároveň sa im pokúsime ponúknuť ďalšie spôsoby nakupovania - hlavne cez online kanál. Táto cesta sa nám ukázala byť správna v Bratislave, kde sme uviedli službu Tesco Potraviny domov a naši zákazníci si želajú jej rozšírenie aj do ďalších regiónov," podotýka Martin Dlouhý, generálny riaditeľ, TESCO STORES SR, a.s." Dňa 3. júna 2013 však Tesco dementovalo , že mali 25. apríla 2013 ohlásiť 300 nových pracovných miest: „Na tlačovej besede sme neprezentovali, že vytvoríme 300 pracovných miest,“ reagovalo včera Tesco." SME 31. mája 2013: " O prácu v Tescu môže prísť 268 zamestnancov. Tesco tvrdí, že väčšine z prepustených ponúkli inú pozíciu. Bude však na zamestnancoch, či ponuku prijmú. ... Ministerstvo práce vraví, že dostalo informáciu o 156 voľných pracovných pozíciách , ktoré bude Tesco ohrozeným zamestnancom ponúkať. Ak by všetci ohrození zamestnanci ponuku prijali, Tesco by prepustilo 112 ľudí." Dátum zverejnenia analýzy: 03.06.2013 Naspäť Nahlásiť chybu

Tesco správa dementovalo SME


Sas dostala na základe 11 poslaneckých hlasov v klube možnosť nominovať šéfa NKÚ.

Je pravdou, že vo všetkých doterajších štyroch voľbách na predsedu NKÚ mala strana SaS nominovaných svojich kandidátov - Kamila Krnáča a Vladimíra Klimeša. Je tiež faktom, že SaS mala v období volieb predsedu NKÚ 11 poslaneckých hlasov, v súčasnosti ich je 6

voľbách


Dokázali sme spojiť silu 8 politických subjektov do jednej strany.

Predseda vlády už po niekoľký krát nesprávne uvádza počet strán, ktoré SMER-SD dokázal zintegrovať. V skutočnosti SMER-SD zintegroval šesť politických subjektov. Podobný výrok sme overovali už v minulosti ( Na telo , 14. novembra 2010; O5M12 , 14. novembra 2010; V politike , 14 novembra 2010 a V politike , 28 novembra 2010)

Na telo
O5M12
V politike
V politike
SITA
funguje
správu


My to (ukotvenie Slovenska v EÚ a NATO) máme dokonca v strane Hlas aj vo svojich programových tézach.

Strana Hlas-SD má v svojich programových tézach ukotvené členstvo Slovenska v Európskej únii (EÚ) a Organizácii Severoatlantickej zmluvy (NATO), pričom zároveň deklaruje záväzok plniť spojenecké povinnosti a presadzovať národnoštátne záujmy v rámci týchto organizácií. Tento postoj je zakotvený nielen v programových materiáloch, ale aj v hodnotových zásadách, ktorými sa strana zaviazala riadiť pri povolebných rokovaniach.

V rezortnom programe strany Hlas sa v kapitole venovanej obrane a bezpečnosti nachádza záväzok pokračovať v napĺňaní spojeneckých záväzkov a vyčleňovať 2 % HDP na obranu, pričom aspoň 25 % obranného rozpočtu má smerovať na modernizáciu a 2 % na výskum a vývoj. Dokument tiež zdôrazňuje posilnenie síl a prostriedkov pre plnohodnotné členstvo Slovenska v obranných zoskupeniach EÚ a NATO s dôrazom na plnenie spojeneckých záväzkov. Hlas sa zaväzuje k maximálnemu zapojeniu slovenského zbrojárskeho priemyslu do obmeny techniky v rámci Ozbrojených síl SR a NATO, ako aj k spolupráci na spoločných vývojových projektoch zameraných na budovanie európskych obranných spôsobilostí. Program obsahuje aj záväzok zvýšiť podporu pre zapojenie slovenských univerzít a výskumných inštitúcií do medzinárodných projektov v rámci EÚ a NATO, najmä v oblastiach kybernetickej bezpečnosti, robotizácie, umelej inteligencie, materiálového inžinierstva a vesmírnych technológií (. pdf , s. 17).

Kapitola venovaná európskej a zahraničnej politike ( str. 18 ) vníma Európsku úniu ako jedinečný a výnimočný projekt a deklaruje, že Hlas bude aktívne presadzovať záujmy Slovenska v rámci EÚ. Program zdôrazňuje, že Slovensko musí byť plnohodnotným členom EÚ a NATO a že zahraničná politika musí byť vedená tak, aby rešpektovala záväzky Slovenska v týchto organizáciách. Zároveň sa kladie dôraz na to, že zahraničná politika má byť vždy v súlade s národnoštátnym záujmom Slovenskej republiky. Hlas sa zaväzuje vrátiť do slovenskej zahraničnej politiky konsenzus, keďže politická nestabilita v domácej sfére negatívne ovplyvňuje pozíciu Slovenska v zahraničí. Strana plánuje výrazne podporovať slovenských podnikateľov pri ich exportných aktivitách, pričom ekonomická diplomacia má byť vnímaná ako jedna z kľúčových politických tém Slovenska (. pdf , s. 18).

Druhým dokumentom, ktorý potvrdzuje pravdivosť výroku ministerky Sakovej, je Deklarácia – Hodnotové princípy povolebnej spolupráce. V jej druhom bode sa uvádza, že Hlas považuje členstvo Slovenska v EÚ a NATO za garanciu slobodného rozvoja národa. Strana sa zaväzuje plniť svoje záväzky v týchto organizáciách spôsobom, ktorý bude vždy v súlade s národnoštátnym záujmom Slovenska. Deklarácia zároveň zdôrazňuje, že Hlas bude spolupracovať len so stranami, ktoré členstvo Slovenska v EÚ a NATO nespochybnia ani neohrozia. Strana tiež vyjadruje ambíciu, aby Slovensko nebolo len pasívnym prijímateľom rozhodnutí, ale aby sa aktívne podieľalo na formovaní politiky EÚ a NATO (. pdf , s. 1).

pdf
str. 18
pdf
pdf


Zmluvy na výstavbu diaľnic sa dnes podpisujú oveľa rýchlejšie, ako samotná stavba diaľnic a chcem podčiarknuť, že budete aj teraz ukončovať isté úseky, ktoré sa začali stavať za minulej vlády.

Pravda, podľa vyššie uvedených informácií.


Aj my sme zaviedli model a ja som bol prekvapený, vyčlenili sme 600 000 € na dotovanie mzdy, keď mám pravdu povedať pre novo vytvorené pracovné miesta v poľnohospodárstve a potravinárstve a sme zostali až prekvapení, lebo ten záujem je na 1 900 000 €. Zrazu sa vytvorilo 300 nových pracovných miest.

Nepodarilo sa nám nájsť presné informáciu o modely, alebo o dotovaní pracovných miest ministervom pôdohospodárstva. Našli sme síce správu (2.5.2012, Roľnícke noviny ), v ktorej sa minister vyjadruje, že by chcel podporiť vznik nových pracovných miest až čiastkou 2 milióny eur, podobne ako vyjadrenie Roberta Fica počas spoločnej tlačovky na ministerstve (15.1.2013, europrofit.sk ), v ktorej hovorí, že ministerstvo pôdohospodárstva má predložiť návrhy na riešenie nezamestnanosti vidieku, žiadne správy o výsledných projektoch sme však nezaregistrovali. Nevieme však potvrdiť, či niečo takéto skutočne neexistuje, preto výrok hodnotíme ako neoveriteľný.

Roľnícke noviny

europrofit.sk


Veď sa priznali mnohí vyšetrovatelia, že boli s Igorom Matovičom, že boli s Eduardom Hegerom.

Peter Pellegrini stretnutia spomína ako argument v debate o ovplyvňovaní vyšetrovaní politikmi OĽaNO. Nateraz však neexistuje dôkaz alebo indície, že by predmetom alebo výsledkom týchto stretnutí mali byť neoprávnené zásahy do vyšetrovaní alebo práce polície celkovo. V kontexte povedaného preto hodnotíme tvrdenie Petra Pellegriniho ako už zavádzajúce.

V máji 2021 vyšlo z trestného obvinenia bývalého riaditeľa Národnej kriminálnej agentúry (NAKA) Branislava Zuriana, že sa mal vtedajší minister financií Igor Matovič stretnúť v ešte dávnejšej minulosti s vtedajším šéfom Kriminálneho úradu finančnej správy a dnešným vypovedajúcim vo viacerých kauzách Ľudovítom Makóom. Matovič to potvrdil pre TV Joj (00:09): „Stretol som sa s pánom Makóom raz možno dvakrát. (...) to bolo ešte keď sme boli v opozícii.“

Taktiež v máji 2021 poslanec Robert Fico tvrdil o bývalom premiérovi Matovičovi, že sa pravidelne stretával s bývalým šéfom finančnej polície NAKA Bernardom Slobodníkom. Matovič na výsluchu podľa vlastných slov povedal, že sa „s ním po vražde Jána a Martiny asi trikrát stretol.“

V relácii Ta3 V politike 12. Marca 2023 diskutujúci poslanec Robert Fico pustil zostrih nahrávky výpovede Jána Kaľavského, bývalého operatívcu NAKA, dnes obvineného z korupcie a ukrývajúceho sa v Bosne a Hercegovine. Vo výpovedi spomínal stretnutie s Hegerom v kancelárii vtedajšieho riaditeľa Tiposu Mareka Kaňku. Pravdivosť tvrdenia, že sa stretli , potvrdil sám Heger v relácii : „Áno, stretol som sa s pánom Kaľavským,“ (od 20:18) poukázal však na účelovosť zostrihov nahrávok Roberta Fica.

Demagóg.SK požiadalo o vyjadrenie aj Petra Pellegriniho a tlačové oddelenie strany Hlas. Strana ani jej predseda však na žiadosť o vyjadrenie nereagovali.

vyšlo potvrdil stretával spomínal stretli relácii


Dofinancovanie zdravotníctva z pohľadu záväzkov, ktoré máme voči lekárom a zdravotným sestrám na základe platných a skladaných zákonov. To je číslo medzi 150-200 mil. €.

Výrok hodnotíme ako neoveriteľný, vzhľadom na to, že odhady o sume potrebnej na zvýšenie platov lekárov a sestier sa líšia každým zdrojom. V decembri 2011 sa prijala novela Zákoníka práce, na základe ktorej dôjde k zvýšeniu platov lekárov pracujúcich v nemocniciach. To má prebehnúť v dvoch fázach – k 1. januáru a k 1. júlu 2012. Ako uvádza SITA , k 1. januáru došlo k stúpnutiu mzdy u neatestovaného lekára na 1.05 – násobok priemernej mzdy v národnom hospodárstve spred dvoch rokov, čo je 807 eur, u atestovaného na 1.6 – násobok, čo je 1230 eur. V júli má dôjsť k zvýšeniu tejto mzdy o 5 percent, čim má byť plat neatestovaných lekárov 923 eur a atestovaných 1461 eur. Taktiež, Národná rada SR s účinnosťou od apríla 2012 prijala nový Zákon č. 62/2012 Z. z. o minimálnych mzdových nárokoch sestier a pôrodných asistentiek. Ako uvádza SME , od 1. apríla sa mzda sestier bude na základe ich špecializácie a praxe pohybovať od 640 do 926 eur. Od 1. júla sa daná suma ešte zvýši o 5 percent. Vo výške sumy, ktorá je potrebná na zvýšenie platov lekárov a sestier sa však názory z rôznych zdrojov rozchádzajú. Ako uvádza SITA , podľa bývalého ministra zdravotníctva Uhliarika, by na zvýšenie platov len zdravotných sestier malo ísť približne 120 mil. eur. Asociácia nemocníc Slovenska podľa Pravdy uviedla, že na zvýšenie platov všetkých lekárov aj sestier je potrebných 100 mil. eur, podľa SME , na vyššie platy pre lekárov a sestry, ktoré im zaručuje zákon, potrebujú poisťovne asi 117 mil. eur.

SITA SME SITA Pravdy SME


Po ďalšie, v rozpore so zákonom Galko zverejnil tieto rozhovory.

Diskusia o tom, či bolo, resp. nebolo zverejnenie rozhovorov (Kaliňák má zrejme na mysli prepisy rozhovorov, ktoré unikli v rámci aktuálnej kauzy týkajúcej sa odpočúvania redaktorov denníka Pravda VOS) v rozpore so zákonom je síce možná, výrok však napriek tomu z jednoduchého dôvodu hodnotiť nebudeme - Galko totiž skutočnosť, že by za zverejnením rozhovorov stála jeho osoba jednoznačne odmietol. Ako sa uvádza v správe TASR z dňa 24. novembra 2011, Galko doslova povedal: " Odmietam úvahy, že by som ja niekde zverejňoval, alebo podsúval obsahy prepísaných rozhovorov ". Keďže Kaliňák Galka de facto obvinil a zverejnenie prepisov rozhovorov mu automaticky prisúdil bez relevantných dôkazov, výrok klasifikujeme ako zavádzanie. Každopádne, zverejnenie materiálov, ktoré vzniknú ako produkt odpočúvanie je podľa Zákona o ochrane pred odpočúvaním nelegálne v podstate za akýchkoľvek okolností. V odseku jeden siedmeho paragrafu zákona sa uvádza: "Vecne a miestne príslušný štátny orgán, ktorému bol záznam postúpený, nesmie vyhotoviť kópiu záznamu ani záznam alebo jeho prepis poskytnúť k nahliadnutiu či skopírovaniu inej osobe, inému štátnemu orgánu alebo orgánu územnej samosprávy alebo inej samosprávy."

správe TASR
Zákona o ochrane pred odpočúvaním


Podľa agentúry FOCUS preferencie Slovenskej národnej strany stúpli z februárových 5,4% na marcových 6,2%.

FOCUS


Okrem v súčasnosti platných obmedzení budú musieť všetci migranti EÚ žiadajúci o sociálne dávky prejsť testom angličtiny. Podľa vlády má tento test vylúčiť ľudí, ktorí nemajú reálnu možnosť zamestnať sa v Británii. O tomto zámere vo svojej koaličnej zmluve hovorí aj holandská vláda. Podľa nej “osoby, ktoré nehovoria po holandsky nedostanú sociálnu podporu. Tento princíp sa bude aplikovať konzistentne: na občanov EÚ, občanov tretích krajín a občanov Holandska.

Vo Veľkej Británii boli od maraca 2013 zavedené nové testy pre imigrantov, ktoré sú zamerané aj na históriu a kultúru.

testy
1. januára 2006
Holandsku
test
diskriminačné
liberálnymi hodnotami


Čiže tu chcem povedať, že transparentné to bolo určite (klientské centrum z hľadiska procesov verejného obstarávania, pozn.), pretože sme dopredu všetkým zadeklarovali, čo ideme urobiť, ako sme robili výber budovy.

Čo sa týka transparentnosti, je ešte stále nedoriešenou otázkou či postup, akým bola zmluva uzatvorená, nie je obchádzaním zákona o verejnom obstarávaní. V súvislosti s týmto problémom podal podpredseda strany Sieť, M. Beblavý, podnet na Úrad pre verejné obstarávanie. Výrok momentálne hodnotíme ako neoveriteľný kvôli prebiehajúcemu riešeniu.

získa
prenajal
Denníka N
kritizuje


Taký úver dostali (komárňanské lodenice pozn.) ešte počas druhej Dzurindovej vlády, ak ma pamäť neklame, alebo prvej, to neviem. Oni všetko vrátili a zamestnaní ľudia nemôžu teraz stavať napríklad ďalšie lode.

Podľa dostupných informácii štátnu záruku na úver pre Slovenské lodenice Komárno (SLKB) od Eximbanky poskytla prvá Dzurindova vláda ešte 28. februára 2001 . Či SLKB tento úver splatilo, nedokážeme overiť. Pravdou je, že v roku 2002 už bola podľa informácii SITA ( TREND) splatená polovica úveru.

28. februára 2001
TREND)


...pozrite si návrhy z ministerstva financií, ktoré boli naozaj zverejnené len v piatok tento, tento týždeň, kde sa hovorí o odpisovaní mesačnom, čo je naopak skomplikovanie, skomplikovanie odpisovania, lebo dneska si kúpite auto v decembri, tak si môžte vlastne celoročný odpis vo výške skoro jednej štvrtiny dať do nákladov, ale takto budete si môcť dať len, len jednu 48-minu.

Nepodarilo sa nám nájsť návrh, o ktorom poslanec Kažimír hovorí.


...ja som hovoril (na tlačovej konferencii, pozn.) o tom, čo treba robiť po voľbách a o spoločenskom fenoméne, ktorý treba odstrániť. Nevyhnutne. Nemenoval som ľudí. Naopak, A ja som menoval, že česká vláda v roku 2006 prijímala podobné opatrenia, bola to ešte vláda Topolánkova.

Mečiar na spomínanej tlačovej konferencii hovoril o tom, že štátne orgány by mali vypracovať programy boja proti korupcii a mali by „usmerniť konanie tak, aby v priebehu rokov 2010 až 2013 bolo možné Slovenskú republiku zaradiť medzi krajiny s najnižšou mierou korupcie“ . Hovoril o troch zásadách: väčšia prevencia, otvorenosť a trestnosť. Mečiar uvádzal preverovanie úradníkov na detektore lži, prípadný zákaz na desať rokov pôsobenia v štátnej správe, nutnosť prerobenia procesov verejného obstarávania, postavenie Úradu pre verejné obstarávanie, verejná kontrola obstarávaní, zákaz tajných zmlúv medzi štátom a firmami účastniacich sa súťaží... Mečiar hovoril na TB o „predlohách, ktoré boli urobené v Českej republike 25. októbra roku 2006, keď vláda prijala protikorupčný program, ale nerealizovala z politických dôvodov nestability“ . Aplikovať z neho sa podľa Mečiara dá 80 percent. Jedná sa o tento dokument : "Strategie vlády v boji proti korupci na období let 2006 až 2011 (příloha k usnesení vlády ze dne 25. října 2006 č. 1199)"

tlačovej konferencii
o tento dokument


Server Veriteľa, všetky údaje, ktoré potvrdzovali, aký to bol podvod, zlikvidovala autodielňa v jednej malej dielni na južnom Slovensku, dva alebo tri dni pred parlamentnými voľbami.

Server veritel.sk založený v roku 2008 stále existuje, to či a že bol podobný server zničený pár dní pred voľbami sa nám nepodarilo dohladať.

veritel.sk


Nakoniec boli sme prví, ktorí pána Nicholsona prijali a prijali aj jeho trestné oznámenie a začali sme sa tým zaoberať už ako Gorilou, pretože pred tým nikto nevedel ten názov, že by sa to tak nejak volalo.

Nicholson v rozhovore pre SME opisuje svoje skúsenosti s Políciou počas vlády Smeru takto: „Ukázal som spis policajtom Úradu boja proti korupcii, oni sa tým začali zaoberať ako s vážnou vecou. Išli s tým k nadriadeným. Potom mi oznámili, že ich to veľmi mrzí, ale že toto vyšetrovať nebudú. Bol som bezbranný, nevedel som, čo s tým. Uvedomil som si, že sa na to dá ísť zboku. Ak majú otvorené iné vyšetrovanie, nemôžu ignorovať dôkaz, ktorý im prinesiem. Vtedy bol otvorený prípad kupovania poslancov, ktoré opisuje Gorila. Mal som veľmi priateľský rozhovor s vyšetrovateľom kauzy, ktorý sa volal František Sajler. Neskôr tam už sedel aj špeciálny prokurátor Dušan Kováčik a otázky smerovali nie k obsahu, ale k tomu, že odkiaľ dokument mám a odkedy. Podľa môjho názoru ich skôr zaujímalo, ako došlo k úniku a kto je za to zodpovedný.“ V podobnom duchu cituje Nicholsona aj denník Pravda . Robert Kaliňák pri opise udalostí zavádza. Podľa slov Nicholsona sa po prvýkrát jeho podaním nikto nezaoberal a až keď prišiel s informáciami o už otvorenej kauze tak ho prijal vyšetrovateľ kauzy a špeciálny prokurátor. Ich správanie podľa opisu Nicholsona sa však len ťažko dá nazvať "prijatím" a "začiatkom zaoberania sa". Dátum zverejnenia analýzy: 05.03.2012 Naspäť Nahlásiť chybu

rozhovore Pravda


Moja vláda aj v 2020 zvýšila platy všetkým verejným a štátnym zamestnancom o 10 %. Inflácia bola niekde na úrovni 1 a pol, dvoch percent, takže kľudne tá situácia bola úplne iná, reálne mzdy ľuďom rástli. Viacej si za výplatu dovolili, ako si môžu dovoliť teraz. Teraz je situácia opačná. Inflácia priemerná, pán redaktor, 8,5. Keď sa pozriete na zeleninu 15 %, oleje a tuky, ktoré sa používajú pri varení, 25 % zdraženie.

V roku 2020 sa platy zamestnancov verejnej a štátnej správy skutočne zvýšili o 10 %. Udialo sa tak za vlády Petra Pellegriniho, toho času premiéra za stranu Smer-SD.

Podľa údajov Štatistického úradu SR dosiahla miera inflácie v roku 2020 priemerný rast vo výške 1,9 %.

V januári 2022 sa miera inflácie pohybovala na hodnote 8,4 %, pričom najväčší podiel na nej má zdražovanie energií a potravín. V porovnaní s januárom 2021 vzrástli spomenuté ceny olejov a tukov o 24,6 % a zeleniny o 15,3 %.

Výrok preto hodnotíme ako pravdivý.

zvýšili dosiahla vzrástli


Trenčín má dve vysoké školy, ale žiaľbohu uplatnenie študentov z týchto vysokých škôl je prakticky nulové.

V Trenčíne sa nacházajú dve vysoké školy. Prvou z nich je Vysoká škola manažmentu a druhou je Univerzita Alexandra Dubčeka. Podľa analýzy INEKO, ktorá skúmala nezamesntnanosť absolventov za roky 2010 - 2013 vyplýva, že trenčianske vysoké školy nepatria medzi tie s najhoršou uplatniteľnosťou absolventov. Vysoká škola manažmentu bola dokonca v roku 2013 na prvej priečke v miere nezamestnanosti meranej po viac ako roku od skončenia školy (pozri Tabuľku 2). INEKO vo svojej analýze AMN - absolventskej miery nezamestnanosti " v rámci ktorej pre jednotlivé vysoké školy v SR vypočítali AMN za roky 2010 až 2013, a to podľa definície absolventov škôl v zákone o službách zamestnanosti a s využitím údajov Ústredia práce, sociálnych vecí a rodiny (ÚPSVaR) a Ústavu informácií a prognóz školstva (ÚIPŠ) . Napríklad za rok 2013 sa AMN počíta ako podiel počtu nezamestnaných absolventov školy podľa metodiky ÚPSVaR k 30. septembru 2013 spomedzi absolventov školy za obdobie najviac 2 rokov pred 30. septembrom 2013 (1.10.2011 až 30.9.2013) a celkového počtu absolventov tejto školy za toto dvojročné obdobie (podľa ÚIPŠ). Zo študentov, ktorí ukončili štúdium v období 1.10.2011 až 30.9.2013 bol ku koncu septembra minulého roka nezamestnaný približne každý desiaty absolvent. V predchádzajúcich troch rokoch to bolo nižšie číslo, keď sa AMN za celú SR pohybovala na úrovni medzi 5,8 a 7,4 % . Pre porovnanie, nezamestnanosť za celú ekonomiku SR sa počas tohto obdobia držala na približne 13 až 14 % . Upozornenie: AMN vzhľadom na metodiku ÚPSVaR zahŕňa len absolventov denného štúdia mladších ako 26 rokov . Takisto sú zo štatistiky vylúčení uchádzači o zamestnanie, ktorí pred zaradením do evidencie uchádzačov o zamestnanie mali pravidelne platené zamestnanie. Z porovnania sme ďalej vylúčili školy, ktoré mali v uplynulých rokoch menej ako 20 absolventov denného štúdia za rok (na celej škole). " Pre zaujímavosť vo svojom výskume uviedli aj hodnoty nezamestnaných absolventov po viac ako roku od ukončenia štúdia. Pretože, podľa nich to môže eliminovať zahrnutie veľkej skupiny absolventov, ktorí si z rôznych príčin počas leta nehľadajú prácu. Do tejto štatistiky boli zahrnutí iba tí absolventi, ktorí boli evidovaní ako uchádzači o zamestnanie počas aspoň 12 mesiacov bez prerušenia . " Ukazuje sa, že miera nezamestnanosti meraná po viac ako roku od skončenia školy sa pohybuje na veľmi nízkych úrovniach (nanajvýš 2,2 %), čo vypovedá o tom, že ak si aj absolvent nenájde prácu hneď (v priebehu pár mesiacov), tak väčšinou už do roka s tým problém nemá. "

INEKO


Ja som zásadne za zrušenie tých sankcií. Nikdy som to netajila a musím povedať, že v programovom vyhlásení vlády je uvedené to, že úroveň ochrany menšín sa dostane na úroveň ako to bolo pred rokom 2006. Pred rokom 2006 v tomto zákone, v zákone o štátnom jazyku neboli žiadne sankcie a teraz tie sankcie tam sú.

Pred rokom 2006 platil Zákon Národnej rady Slovenskej republiky č. 184/1999 Z. z. o používaní jazykov národnostných menšín (.pdf), ktorý zrušil §10 (pokuty) Zákona Národnej rady Slovenskej republiky č. 270/1995 Z. z. o štátnom jazyku Slovenskej republiky (.pdf).


ŽSSK prepraví ročne 67 miliónov cestujúcich a má 6-tisíc zamestnancov.

Z poslednej zverejnenej výročnej správy (.pdf) Železničnej spoločnosti Slovensko (ŽSSK) za rok 2015 vyplýva, že k 31. decembru 2015 spoločnosť zamestnávala 5 949 zamestnancov. ŽSSK prepravila v roku 2015 dokopy 57 275 000 cestujúcich. Keďže posledný zverejnený údaj o počte prepravených-údaj z roku 2015 je nižší než údaj uvedený Dankom, hodnotíme výrok ako nepravdivý.

výročnej správy
prepravila
zvyšovať
absolventov


Ako som už ja vravel pred pár dňami na tlačovke, chystáme vám ešte aj balík financií, ktorý vám bude vedieť pomôcť (pri znižovaní následkov pandémie COVID-19, pozn.)

Dva dni pred reláciou - t.j. 19. marca - Richard Raši uviedol , že sa snaží vyrokovať, aby Slovensko mohlo použiť časť peňazí z eurofondov na pokrytie škôd spôsobených koronavírusom. Hovoril o sume 527 miliónov eur, ktoré by mali byť čoskoro na účtoch. Tvrdenie, že dosluhujúca vláda „chystala” peniaze pre novú vládu preto hodnotíme ako pravdivé.

uviedol


Spoločný priemerný dlh v rámci Európskej únie je zhruba 90%. Ako je možné, že v Amerike, v Spojených štátoch amerických je 100%, v Japonsku 250%?

Podľa správy, ktorý vydal Medzinárodný menový fond o stave štátneho dlhu vybraných krajín k roku 2011, Japonsko dosahuje dlh takmer 230% HDP a USA dosahujú dlh približne 103% HDP.

Medzinárodný menový fond

Sme.sk

Finweb.sk


...predstavili sme a rokuje sa o zákonoch na reformu ...verejného obstarávania

ÚVO predložilo návrh novely o verejnom obstarávaní, ktorá však nebola schválená, súčasne však vláda poverila Ministerstvo spravodlivosti SR vypracovať do júna 2011 nový návrh zákona.

predložilo


Druhá vec je, že je množstvo sektorov, kde ste vôbec nič neušetrili. Ale tento rozpočet a to si málokto uvedomuje, hovorí o trojročnom vládnutí tejto vlády, čo je takmer naprieč celým volebným obdobím a ten rozpočet hovorí už aj o ďalších rokoch. A tam jasne vidieť, ako je to so skutočnými prioritami vlády. Vôbec to nie sú diaľnice, vôbec to nie je zdravotníctvo, vôbec to nie je školstvo, veda, výskum. Toto sú holé fakty. A to sú neustále výhovorky na bývalú vládu, že ako tá nevedela vládnuť a ako veľa plytvala.

Nižšie sú zvýraznené sú „sektory“, kde sa výdavky v roku 2011 oproti 2010 neznižovali. Ide o 12 oblastí z 27, čo môže byť málo (alebo veľa), ak to ale Počiatek neráta ani na objem financií, ktorý je k nim pridelený, ale len na počty, je to menej ako polovica. Pri rokoch 2012 a 2013 sú zvýraznené tri ministerstvá, ktoré majú dostať najviac financií. Sú medzi nimi dve z troch, ktoré Počiatek uvádza ako neprioritné pre súčasnú vládu (kým v prípade ministerstva práce to môže byť vysvetlené mandatórnymi výdavkami, pri ministerstve dopravy to tak už nie je). Ak sa na to pozrieme z hľadiska toho, kto si má v roku 2013 oproti roku 2012 najviac polepšiť, vyhráva ministerstvo práce. Zdroje: MF SR: Návrh zákona o štátnom rozpočte na rok 2011 , MF SR: Zákon o štátnom rozpočte na rok 2010


Platia 15 tisícovú daň ročne (vlastník tenisového areálu, pozn.).

Stanko hovorí o tenisovom areály v Trnave, ktorý má podľa vyjadrení Stanko platiť daň mestu ročne na úrovni 15 tisíc eur. Predovšetkým by išlo o daň z nehnuteľnosti. Tento areál prevádzkuje súkromná spoločnosť TC EMPIRE Trnava a.s. Demagog.SK nezistil koľko súkromná spoločnosť môže ročne platiť, keďže takýto údaj (len celkovo za daň z nehnuteľnosti) sa nenachádza v rozpočte mesta alebo v záverečnom účte. Spoločnosť TC EMPIRE nemá verejne dostupnú výročnú správu , kde by tento údaj mohol byť. Výrok hodnotíme ako neoveriteľný.

areály EMPIRE rozpočte záverečnom správu


To nie sú opatrenia pre opatrenia, to sú opatrenia pre to, aby Slovenská republika naozaj mohla naštartovať rast, aby sme mohli naštartovať zamestnanosť, pretože zo známych správ, schválených ešte vládou pána Fica je zrejmé, že máme vážne sociálne problémy, máme 2/3 občanov s príjmom nižším ako 500 eur, dokonca sú oblasti, ako regióny Prešova, kde 80 % občanov má nižší príjem ako 500 eur.

Čísla o výške príjmov sa nám nájsť nepodarilo.


(...) keďže som bol tvorcom tejto deklarácie (pozn. deklarácia Národnej rady SR o migračnej kríze a prerozdelení ).

Na 53. schôdzi 24. júna 2015 sa Národná rada Slovenskej republiky zhodla na uznesení Vyhlásenia Národnej rady Slovenskej republiky k riešeniu migračných víziev, ktorým aktuálne čelí Európska únia. Za navrhovaťelmi uznesenia sa uvádzajú poslanci NR SR, v pléne tento návrh uviedol Ľuboš Blaha. Z jeho slov pri uvádzaní návrhu vyplýva, že bol jedným z tvorcov tejto deklarácie, na ktorej vzniku spolupracovali vládni aj opoziční poslanci a odborníci z ministerstva vnútra a zahraničných vecí. Návrh bol schválený s doplnením o bod 2, v ktorej Národná rada schálila záväzný mandát pre vládu SR v tejto problematike. V septembri sa poslanci opätovne vyjadrili k otázke migračnej problematiky hlasovaním, na návrh Ľuboša Blahu. Výrok hodnotíme ako pravdivý. Návrh poslancov prešiel s 125 hlasmi za, nehlasovali dvaja a jeden sa zdržal hlasovania. Vyhlásenie (.pdf) vyjadruje postoj Národnej rady Slovenskej republiky k riešeniu EÚ zaviesť dočasné kvóty na prerozdelenie migrantov. Národná rada vyjadruje " hlboké znepokojenie a ľútosť nad tragickou situáciou migrantov v oblasti Stredozemného mora, ktorí prichádzajú do EÚ ", ale ostro odsudzuje " zneužívanie témy migrácie na rozdúchavanie násilia, rasizmu a xenofóbie ". Deklaruje " pripravenosť Slovenskej republiky pomáhať pri riešení tejto humanitárnej krízy, ale trvá na dobrovoľnosti príspevkov jednotlivých členských štátov (...) v súlade s vyhlásením prijatým na mimoriadnom zasadnutí Európskej rady 23. apríla 2015 v rámci možností a kapacít jednotlivých členských štátov.". Národná rada zároveň vyjadruje odmietavý postoj k zavedeniu povinných kvót ako nesystémového riešenia. Nepodarilo sa nám nájsť nejakú dokumentáciu návrhu, ktorá by jednoznačne potvrdila, že Ľuboš Blaha je tvorcom deklarácie, ale z jeho slov pri predkladaní a neskoršie v diskusii to vyplýva: " ... rád (by som, pozn.) poďakoval všetkým, ktorí sa na tomto texte podieľali, vrátane kolegov zo SMER-u, vrátane kolegov z opozičných, všetkých opozičných poslaneckých klubov, ako aj odborníkov z Kancelárie Národnej rady, z ministerstva vnútra a ministerstva zahraničných vecí a európskych záležitostí. " Vyhlásenie bolo nakoniec schválené po doplnení o bod 2 (.pdf), na návrh Ľuboša Blahu, v ktorom " Národná rada Slovenskej republiky schvaľuje podľa čl. 2 ods. 1 ústavného zákona č. 397/2004 Z. z. o spolupráci Národnej rady Slovenskej republiky a vlády Slovenskej republiky v záležitostiach Európskej únie stanovisko Slovenskej republiky k problematike migrácie zaradenej do programu Európskej rady, ktorá sa uskutoční v dňoch 25. a 26. júna 2015, ako je uvedené vo Vyhlásení Národnej rady Slovenskej republiky k riešeniu migračných výziev, ktorým aktuálne čelí Európska únia. " Toto doplnenie znamená, že vláda je na európskych fórach vo vzťahu k utečeneckej kríze viazaná daným vyhlásením NR SR. Na 54. schôdzi 17. septembra 2015 sa hlasovalo opäť o problematike migračnej kríze, tentokrát sa hlasovalo za návrh (.pdf) poslanca Ľuboša Blahu na prijatie uznesenia NR SR k informácii o aktuálnej situácii riešenia migračnej krízy v Európskej únii. V návrhu sa uvádza " Národná rada Slovenskej republiky pripomína, že vláda Slovenskej republiky je na európskych fórach vo vzťahu k aktuálnej migračnej kríze viazavá Vyhlásením Národnej rady Slovenskej republiky (...) zo dňa 24. júna 2015 ". Tento návrh prešiel s 115 hlasmi za, dvaja sa zdržali hlasovania a dvaja nehlasovali.

Vyhlásenia
uviedol
jeho slov
prešiel
Vyhlásenie
jeho slov
bod 2
návrh
viazaná
hlasovalo
návrh


Rovnako a na tom sa zhodneme, ste zastavili veľké verejné investície, počnúc Bratislavským hradom.

Hospodárske Noviny píšu o zastavení niektorých stavebných prác na Bratislavskom hrade, pričom sa však rekonštrukcia samotného paláca dokončí.

Hospodárske Noviny


Najväčšie úniky, pán Paška, máme na nepriamych daniach.

Je pravdou, že najväčší daňové úniky sú na nepriamych daniach. Ide hlavne o DPH. Tento fakt dokazuje materiál Ministerstva financií SR. P. Frešo hovorí pravdu. DPH ako aj spotrebná daň z minerálneho oleja, vína, piva, liehu, tabakových výrobkov patria medzi nepriame dane. Ministerstvo financií SR v materiály Koncepcia boja proti daňovým únikom v oblasti dane z práce predstavuje koncepciu boja proti daňovým únikom v oblasti dane z pridanej hodnoty, dane z práce a spotrebných daní. Za rok 2009 vyčíslila daňová správa SR celkovú ujmu (neodvedenie dane, skrátenie dane, nezaplatenie dane) vo výške 364 645 246,64 eur . Najväčší podiel na tejto celkovej ujme (viď. tabuľka č. 6) predstavujúci 73,09 % mala v roku 2009 daň z pridanej hodnoty . Podiel dane z príjmov právnických osôb predstavoval 19,34 %, dane z príjmov fyzických osôb 4,77 % a iných daní 2,80 %. Uvedená štúdia dokazuje, že skutočne nepriame dane predovšetkým DPH majú na daňových únikoch najväčší podiel. Na oficiálnej stránke Európskej komisie sa nachádza štúdia zo septembra 2009 vypracovaná agentúrou Reckon, ktorá analyzuje rozdiel medzi ideálnymi a reálnymi príjmami z DPH (VAT Gap) vo vtedajších 25-tich štátoch EÚ - teda legálne aj nelegálne daňové úniky. Metodológia je podrobnejšie rozpísaná na strane 5 predmetnej štúdie. Analýza vychádza z údajov z rokov 2000 až 2006. Slovenská republika podľa tejto štúdie dosiahla v roku 2006 28%-nú mieru únikov vo výbere DPH , čo je, oproti ostatným krajinám EÚ, druhý najhorší výsledok. Horšiu hodnotu dosiahlo len Grécko s 30-timi percentami. Slovensko tak zlým výberom DPH prišlo o približne 1,3 miliardy eur (s.9). Dátum zverejnenia analýzy: 21.05.2012 Naspäť Nahlásiť chybu

materiály štúdia


Podnikateľom sa zruší povinnosť zisťovať nelegálnu prácu u zamestnancov ich poskytovateľov služby.

Od júna 2016 si musia podnikatelia overovať , či zamestnanci ich dodávateľov náhodou nepracujú načierno. Prijatie práce či služby od takéhoto dodávateľa totiž môže znamenať porušenie zákona a pokutu od inšpektorátu práce. Minister hospodárstva Peter Žiga navrhuje ako jedno z viacerých opatrení pre podnikateľov aj zrušenie tejto povinnosti overovania si nelegálnej práce. Výrok hodnotíme ako pravdivý.

Povinnosť overovať si nelegálnu prácu upravuje zákon č. 82/2005 Z.z., konkrétne novela zákona účinná od 18. júna 2016.

Materiál Návrh opatrení na zlepšenie podnikateľského prostredia bol predložený do medzirezortného pripomienkovom konania. Na rokovanie vlády by sa mal dostať začiatkom júla.

Minister tento návrh predstavil 4. mája 2017. Materiál vychádza z Programového vyhlásenia vlády, v ktorom sa zaviazala prijímať opatrenia na zníženie byrokracie a súčasne zlepšiť postavenie Slovenska v celosvetovom reprezentatívnom hodnotení podnikateľského prostredia Doing Business. Ministerstvo hospodárstva pripravilo balík 34 opatrení, ktorý sa zameriava na zníženie regulačného zaťaženia a zlepšenie podnikateľského prostredia v SR. Návrh je výsledkom širokého konsenzu ústredných orgánov štátnej správy zastúpených v Medzirezortnej skupine na najvyššej úrovni pre Doing Business, ktorú zriadilo MH SR, so zástupcami podnikateľskej obce. Prijatie opatrení by malo podnikateľskému sektoru ušetriť ročne viac ako 44 miliónov eur – 14 miliónov na priamych finančných nákladoch, takmer 18 miliónov na nepriamych, a 12 miliónov na administratívnych nákladoch.

Rezort hospodárstva plánuje pripraviť ďalšie balíčky na zlepšenie podnikateľského prostredia. Súčasne sa intenzívne venuje príprave stratégie RIA 2020, ktorá predstaví víziu a ciele lepšej regulácie na Slovensku do roku 2020.

Ak podnikateľ prijme službu alebo prácu prostredníctvom fyzickej osoby, ktorú dodávateľ nelegálne zamestnáva, zaplatí podnikateľ pokutu bez ohľadu na to, či vedel alebo nevedel o tom, že dodávateľ porušil zákaz nelegálneho zamestnávania. Pokuta bude vo výške dvetisíc až 200 tisíc eur, a ak pôjde o dve a viac nelegálne zamestnaných fyzických osôb súčasne,pokuta sa vyšplhá najmenej na päťtisíc eur.

overovať navrhuje zákon Návrh Pokuta


Treba povedať, bez ohľadu na to, čo si myslíte aj o predošlom ministrovi, tak ten tiež sa voči, či už pán Zurian alebo pán Lučanský, zachoval trošku ináč (pozn. reakcia na to, že minister Šutaj Eštok odvolal z funkcie bývalého policajného prezidenta Hamrana).

Branislav Zurian, bývalý riaditeľ Národnej kriminálnej agentúry (NAKA), odišiel z funkcie na vlastnú žiadosť k 15. máju 2021. Vtedajší policajný prezident Peter Kovařík mú to umožnil presne ku dňu, ku ktorému si o to Zurian požiadal.

Bývalý policajný prezident Milan Lučanský takisto odišiel z funkcie na vlastnú žiadosť, a to k 31. augustu 2020. Jeho oficiálny odchod z funkcie a z policajného zboru oznámil aj vtedajší minister vnútra Roman Mikulec, ktorý ho neodvolal skôr než v deň plánovaného odchodu.

Štefana Hamrana, posledného prezidenta polície, odvolal minister vnútra Matúš Šutaj-Eštok z funkcie o tri dni skôr, ako si to Hamran naplánoval svojou žiadosťou o uvoľnenie z funkcie.

Výrok preto hodnotíme ako pravdivý. Bývalé vedenie ministerstva vnútra a policajného zboru neodvolalo menovaného riaditeľa NAKA Zuriana a policajného prezidenta Lučanského z funkcií skôr než mali naplánované.

odišiel odišiel oznámil odvolal


Na Slovensku zahynulo, pokiaľ mám dobré informácie, pri oslobodzovaní okolo 93 000 vojakov a treba povedať, že absolútna väčšina z nich boli vojaci Červenej armády. Boli to Rusi, Ukrajinci, ale aj iné národy...

Podľa ústrednej evidencie Ministerstva vnútra SR je na území Slovenska pochovaných 60 659 vojakov Červenej armády, 10 435 vojakov rumunskej armády a 1 736 príslušníkov 1. čs. armádneho zboru. To spolu predstavuje 72 830 pochovaných vojakov. Nepodarilo sa nám však nájsť údaj o počte padlých vojakov, ktorý môže byť iný, než počet pochovaných. Vojaci totiž mohli byť prevezení a pochovaní aj na území iných štátov, alebo neboli pochovaní vôbec. Výrok preto hodnotíme ako neoveriteľný.

ústrednej evidencie
pochovaných
uvádzajú
uvádzajú


Podpísali sme (vláda Ivety Radičovej, pozn.) tento dokument (Istanbulský dohovor, pozn.).

Dohovor Rady Európy o predchádzaní násiliu na ženách a domácemu násiliu a o boji proti nemu alebo tzv. Istanbulský dohovor ( .doc ), ktorého cieľom je vytvorenie Európy bez násilia na ženách a domáceho násilie, je dokumentom pochádzajúci z roku 2011. Spomedzi 47 členov medzivládnej organizácie Rada Európy, ktorej členom je aj Slovensko a niekoľko krajín mimo Európskej únie, ho doteraz podpísalo 45 krajín okrem Azerbajdžanu a Ruska. Slovensko dohovor podpísalo 11. mája 2011 v Istanbule za vlády Ivety Radičovej. Slovensko však Istanbulský dohovor po podpise vtedajšej šéfky rezortu spravodlivosti Lucie Žitňanskej dodnes neratifikovalo , spolu s niekoľkými ďalšími krajinami Rady Európy. Výrok hodnotíme ako pravdivý.

Istanbulský .doc podpísalo neratifikovalo


Aj keby toto referendum bolo úspešné a bolo by 51-percentné, tak by sme sa s týmto referendom nedopracovali k predčasným voľbám, lebo to referendum nehovorilo, že budú voľby v júni, ale museli by sme znova dôjsť do parlamentu a v parlamente by sme museli nájsť 76.

Referendum, o ktorom hovorí Boris Kollár, sa uskutočnilo 21. januára 2023. Jeho podstatou bolo zakomponovať do Ústavy SR možnosť skrátiť volebné obdobie referendom alebo rozhodnutím parlamentu.

Referendum bolo neplatné , pretože sa na ňom nezúčastnila nadpolovičná väčšina oprávnených voličov, ale iba 27,5 % občanov, čo predstavuje 1 193 198 obyvateľov Slovenska.

Ak by aj referendum bolo platné, je pravdou, že následne by museli poslanci Národnej rady SR odsúhlasiť zmenu Ústavy nadpolovičnou väčšinou všetkých poslancov, čo predstavuje 76 zákonodarcov. Občania teda nehlasovali priamo o vyhlásení predčasných volieb.

Výrok Borisa Kollára preto hodnotíme ako pravdivý.

zakomponovať neplatné odsúhlasiť


...tieto procesy trvajú už prakticky dva mesiace.

21. novembra 2013 Ukrajina nepodpísala Asociačnú dohodu s EÚ. Portál News24 poskytuje prehľadnú časovú os vývoja situácie v Ukrajine. Prvé protesty začali už v deň nepodpísania Asociačnej dohody. Jeden z prvých veľkých protestov sa udial 24. novembra, keď približne 100 tisíc ľudí prišlo protestovať do ulíc Kyjeva. Ku dňu vysielania relácie O5M12, to bolo takmer presne na deň dva mesiace od prvých protestov. Výrok hodnotíme ako pravdivý.

nepodpísala News24 protesty


...článok 19 našej ústavy hovorí, že každý má právo na ochranu ľudskej dôstojnosti, svojej dôstojnosti, mena aj dobrej povesti.

V článku Ústavy ( pdf , s.8) číslo 19 sa hovorí následovné:

pdf


S nádejou registrujeme, že na východe Ukrajiny prestali umierať ľudia a uplatňuje sa prímerie. Že dohody z Minska stále žijú.

Špeciálna monitorovacia misia OBSE na Ukrajine konštatuje pokojnú situáciu a len veľmi malé porušenia prímeria, pričom celkovo v dodržovaní dohovorov z Minsku bol zaznamenaný pokrok a v posledných dňoch nie sú žiadne obete tohto konfliktu. Výrok preto hodnotíme ako pravdivý. Druhá minská dohoda z februára 2015 obsahuje napríklad tieto kľúčové body ( BBC ): zastavenie bojov, stiahnutie ťažkých zbraní oboma stranami, efektívny monitoring dodržiavania- OBSE, dialóg o konaní miestnych volieb, atď. Postupne sa majú plniť i ďalšie body, až by došlo k stiahnutiu všetkých cudzích armád a všetkých ilegálnych skupín. V týchto dňoch prebieha práve kontrola stiahnutia zbraní vykonávaná OBSE . Naposledy, 30.septembra, bola medzi Kyjevom a povstalcami v Minsku dosiahnutá dohoda o stiahnutí menších zbraní, ako však uvádza nemecký minister zahraničných vecí, stiahnutie týchto zbraní je dôležité, no ešte stále je potrebné implementovať viaceré články februárovej dohody z Minsku. Ako píše EurActiv , všetko naznačuje tomu, že prímerie je dodržované, separatisti dokonca pristúpili na odloženie regionálnych volieb v týchto oblastiach východnej Ukrajiny, čo Kyjev privítal. Špeciálna monitorovacia misia OBSE potvrdzuje, v správe z 5.októbra, že situácia je pokojná, aj keď misia spozorovala menšie výbuchy či paľby z menších zbraní, ale potvrdila stiahnutie tankov z bojiska. Celkovo možno na základe správ OBSE zhrnúť, že k miernym porušeniam prímeria dochádza, situácia je oveľa pokojnejšia a sú viditeľné pokroky v dodržovaní dohôd. Minimálne v posledných dňoch nie sú hlásené žiadne obete.

BBC OBSE menších EurActiv OBSE hlásené TASR


...tak do  Grécka neputovalo 820 miliónov eur...

Jednalo sa o niečo vyše 817 miliónov eur, presné znenie si môžete prečítať na stránke NRSR.

stránke


Napríklad dostali sa tam (do návrhu protiteroristického zákona, pozn.) veci ako s extrémizmom, so sektárskymi zoskupeniami, s únikom údajov.

Protiteroristické zákony , ktoré Bugár spomína, boli prijaté vládou ako návrh v reakcii na novembrové útoky v Paríži. Ide o balík niekoľkých opatrení súvisiacich s lepším zabezpečením a rozšírením právomocí polície a Slovenskej informačnej služby. SIS ako kontrarozviedka dostane právomoc, že môže navrhnúť súdu aby zakázala internetové portály propagujúce terorizmus, extrémizmus a sekty. Polícia má podľa tohto návrhu dostať prístup k sledovaniu údajov z mobilných telefónov tiež na základe súdneho povolenia. Návrh ešte nebol schválený Národnou radou. Výrok hodnotíme ako pravdivý.

Protiteroristické zákony
reakcii
schválený
zmenou ústavy
Denník N


... v súčasnosti ten systém je naozaj komplikovaný, v ktorom platí šesť rozdielnych odvodov, ktoré platíme piatim rozdielnym inštitúciám.

Typy odvodov: zdravotné poistenie, sociálne poistenie, nemocenské poistenie, dôchodkové poistenie, rezervný fond solidarity, poistenie v nezamestnanosti.

Typy


Slovenská republika vo vzťahu alebo v priemere EÚ na 100 000 obyvateľov má dokonca o niečo menej súdov, ako je priemer EÚ, tzn. že na Slovensku nie je momentálne, že by sme mali extrémne veľa súdov oproti bežnému svetu v európskych krajinách a treba ich nejakým spôsobom rušiť.

Podľa dát Európskej komisie pre efektívnu justíciu (CEPEJ) bol v roku 2018 na Slovensku počet súdov na 100-tisíc obyvateľov 1,2 (s. 81). Priemer krajín EÚ bol v tomto roku podľa prepočtov Demagóg.SK 1,7. CEPEJ upozorňuje, že tieto údaje musia byť chápané s obozretnosťou a mali by byť do úvahy brané špecifiká jednotlivých štátov, najmä tých s menšou rozlohou (s. 80). Autori analýzy zároveň poukazujú na dva trendy v súvislosti s počtom súdov v rokoch 2010 - 2018. Prvým je pokes súdov, druhým väčšia špecializácia súdov (s. 81). Tvrdenie Petra Pellegriniho hodnotíme ako pravdivé.

dát


Najlepší pomer zamestnanosti mladých má Nemecko, kde je nezamestnanosť mladých okolo štyri percentá.

Nemecko patrí dlhodobo medzi krajiny s najnižšou mierou nezamestnanosti mladých ľudí vrámci krajín EÚ. Posledné údaje však hovoria, že nezamestnanosť mladých ľudí sa v krajine pohybuje na 7,6 %. Celková miera nezamestnanosti v Nemecku za všetky vekové skupiny sa už pohybovala v 4. štvrťroku na úrovni 5,1%. Najvyššiu mieru zamestnanosti mladých (od 15 do 24 rokov) má podľa posledných údajov Rakúsko na úrovni približne 56,5%, nasledujú Dánsko 52%, Veľká Británia a potom 47,6% a potom Nemecko. Výrok hodnotíme ako nepravdivý.

Podľa údajov, ktoré uvádza Eurostat , bolo v januári 2014 v Nemecku nezamestnaných 7,6 % mladých ľudí. Podľa štvrťročných údajov Eurostat sa nezamestnanosť mladých pohybuje v roku 2013 na úrovni okolo 7 %. Mieru nezamestnanosti mladých do 25 uvádzame v tabuľke.

2013Q1

2013Q2

2013Q3

2013Q4

január 2014

Nemecko

7,8 %

7,8 %

7,9 %

7,7 %

7,6 %

zamestnanosti
Eurostat
údajov Eurostat


Nezamestnanosť je obrovská stigma tohto kraja a je systematicky buď na chvoste alebo na predposlednom mieste, čo je v zásade úplne jedno, či je o stotinku pred Prešovom alebo za Prešovom.

Podľa viacerých údajov je nezamestnanosť BBSK skutočne povážlivá. Napriek tomu, že nie všetky údaje ukazujú kraj ako posledný, alebo dokonca ani predposledný, výrok hodnotíme ako pravdivý, nakoľko podľa jedného údaja to pravda je. Podľa informácií ÚPSVaRu (Ústredia práce,sociálnych vecí a rodiny) k augustu 2013 , dosiahla nezamestnanosť v Banskobystrickom kraji 18,36%, čo je skutočne druhý najhorší výsledok po Prešove. Rozdiel medzi nimi však nie je taký zanedbateľný, ako hovorí Kaník, pretože nezamestnanosť v Prešovskom kraji je 19,39%. Pre porovnanie, v januári 2013 bol Banskobystrický kraj opäť druhý najhorší (20,56%) po Prešovskom (20,92%).V októbri 2012 bol Banskobystrický kraj najhorší (19,61%). Banskobystrický kraj Prešovský kraj október 2012 19,61% 19,59% január 2013 20,56% 20,92% august 2013 18,36% 19,39% Čo sa týka dlhodobejšieho tredu, podľa evidovanej nezamestnanosti je BBSK od roku 2009 skutočne neustále kraj s najvyššou nezamestnanosťou. Podľa Štatistického úradu je na tom BBSk o niečo lepšie. V roku 2012 aj 2011 je až tretí odspodu, keď v oboch prípadoch ho predbehli Prešovský a Košický kraj. V roku 2010 je BBSK posledný spolu s Prešovským krajom. Dátum zverejnenia analýzy: 30.09.2013 Naspäť Nahlásiť chybu

augustu 2013
,
skutočne
Štatistického úradu


Môže využiť lepšie eurofondy a ja by som rád pripomenul, že keď po troch rokoch sme preberali túto agendu, tak vyčerpanie týchto zdrojov bolo na 8 %. Dnes je na 25. Zostáva nám asi 8 miliárd na 4 roky.

Na operačný program Doprava bolo v programovom období 2007-2013 vyhradených (.pdf) 3,2 mld. eur. Odborník na eurofondy J. Rudolf pre denník SME uviedol , že do konca Ficovej vlády sa vyčerpalo z tohto objemu 11,26%.

vyhradených (.pdf)
uviedol
Podľa


Sme štvrté najtransparentnejšie mesto na Slovensku.

Transparency International Slovensko každé dva roky hodnotí transparentnosť samospráv "Otvorené samosprávy". V hodnotení za rok 2014 sa umiestnila Bratislava na štvrtom mieste. V roku 2012 bola na siedmom , a v roku 2010 na ôsmom mieste. Výrok hodnotíme ako pravdivý.

Bratislava siedmom ôsmom


Ja v súčasnosti robím s rozpočtom, ktorí pripravovala minulá vláda, za ktorý som nehlasoval.

Zákon o štátnom rozpočte na rok 2012 bol prijatý 7.12.2011. Za návrh vtedy hlasovalo z prítomných 133 poslancov 75 poslancov, proti bolo 54 a 4 sa zdržali. Dušan Čaplovič bol medzi tými poslancami SMERu, ktorí hlasovali proti návrhu. Práve vďaka absencii niektorých poslancov SMERu, ktorí znížili kvórum však zákon prijatý bol. Napriek tomu považujeme výrok Dušana Čaploviča za pravdivý, keďže on osobne hlasoval proti.

prijatý absencii


Ale ak sa terajší štátni tajomníci vtedy neboli vo verejnom živote, vo verejných funkciách a oni sa uchádzali o tender, tak vtedy nešlo o konflikt záujmov.

Štátni tajomníci, t.j. Martin Chren a Ivan Švejna podľa ich životopisov neboli v rokoch 2006-2009 vo verejných funkciách.

Martin Chren
Ivan Švejna


...keď sme prešli do eurozóny po roku merania sme mali najvyššie percento akceptovania eura vôbec zo všetkých členov EÚ, teda presnejšie eurozóny, tých 19 členov.

Podľa merania Eurobarometru z prvej poloviny roku 2010 ( .pdf , s. 219), teda rok po zavedení eura vnímalo 87 % Slovákov jednotnú hospodársku a menovú únia s jednotnou menou pozitívne. S týmto výsledkom skončilo Slovensko na prvom spomedzi 19 krajín eurozóny . V druhej polovine roku 2010 sa toto číslo zvýšilo na 89 % ( .pdf , s. 60). Výrok hodnotíme ako pravdivý.

.pdf zavedení eurozóny zvýšilo .pdf EUROBAROMETER


Vidíme v priamom prenose, ako funguje tlak verejnej mienky a tlak verejnosti a to je dobré, pretože pamätám si čas, keď to boli vaši poslanci, ktorí chceli napadnúť zverejňovanie zmlúv na Ústavnom súde.

9. decembra 2010 (s platnosťou od 1. januára 2011) boli prijaté zákony, ktoré štátu a samosprávam prikazujú zverejňovať zmluvy. V prípade nezverejnenia by boli tieto zmluvy neplatné. V apríli 2011 bol však skutočne na Ústavný súd podaný návrh na preskúmanie ustanovenia, podľa ktorého sa nezverejnená zmluva považuje za neplatnú.

preskúmanie


Tak napríklad na strane šetrenia, tak šetrenie, aby sme si to naozaj preložili do reálnych kontúr. To šetrenie znamená napríklad zníženie valorizácie dôchodkov, kde predpokladá už vo východiskách rozpočtu či je tam z ich materiálov v roku 2013 ministerstvo financií úsporu 75 miliónov, v roku 2014 dokonca 145 miliónov.

Návrh východísk rozpočtu verejnej správy na roky 2012 až 2014 explicitne nehovorí o znižovaní valorizácie dôchodkov. Na strane šetrenia výdavkov však v prílohe č.2 uvádza zmenu valorizačného mechanizmu dôchodkov, ktorým plánuje do roku 2013 ušetriť 75,1 milióna eur a v roku 2014 až 145,1 milióna eur.


Pán moderátor, tie premlčacie doby pri verejných činiteľoch sú 10 rokov, za premlčaciu dobu, to tam aj zostáva v zákone, pri verejných činiteľoch pri korupcii sú 10 rokov. Za 10 rokov, za 10 rokov vyšetrovateľ má mať dostatok dôkazov na to, aby vzniesol obvinenie. 10 rokov sú premlčacie doby, tie sa neskracujú.

Pri prijatí úplatku verejným činiteľom bola podľa Trestného zákona pred novelou z dielne vládnej koalície doba premlčania 20 rokov, no po novele sa znížila na desať. Pri prijatí úplatku pri obstaraní veci verejného záujmu ako verejný činiteľ podľa § 329 ods. 2 sa teda doba premlčania po novele skrátila o polovicu. Denisa Saková tvrdí, že táto premlčacia doba bola 10 rokov aj pred novelou a teda, že novela túto dobu nemení, preto výrok hodnotíme ako nepravdivý.

Okrem zmeny v dĺžke doby premlčania mení novelizácia Trestného zákona aj samotné trestné sadzby za činy spojené s korupciou. Napríklad ak by pred novelou prijal verejný činiteľ úplatok, tak by mu hrozilo odňatie slobody na päť až dvanásť rokov a ak by bol tento čin spáchaný vo veľkom rozsahu tak by páchateľovi hrozila väzba na desať až pätnásť rokov. Po schválení predloženej novely hrozí verejnému činiteľovi odňatie slobody na tri až osem rokov a pri čine spáchanom vo veľkom rozsahu to bude štyri až desať rokov.

premlčania odňatie novely


Za vlády Roberta Fica ubudlo 110 tisíc pracovných miest. Pán Kažimír, ja viem, že budete opäť argumentovať tým, že sme sa dostali do ekonomickej recesie a pod. Za vlády Ivety Radičovej pribudlo viac ako 40 tisíc nových pracovných miest.

Vláda R.Fica nastúpila do úradu začiatkom júla 2006. V júni dosahovala nezamestnanosť podľa údajov ústredia práce 296 541 tis. Pri odovzdávaní úradu novej vláde I.Radičovej bola aktuálna miera nezamestnanosti na úrovni 376 769 tis. Rozdiel predstavuje nárast nezamestnanosti o 80 228 tis. Údaj J.Kollára nie je pravdivý ani ak porovnáme iné obdobie. Napr. rozdiel začiatku vlády R.Fica a februára 2010, ktorý je necelých 100 tis. nárast nezamestnanosti. Aj keď nárast negatívnych čísiel nezamestnanosti bol zjavne vysoký, je evidentné, že J.Kollár tieto čísla "prešvihol" a nevyjadruje sa korektne.

ústredia práce


Minimálnymi kritériami (projektu zamestnávania mladých, pozn.) je napríklad výška mzdy, to bude teda minimálna mzda plus k tomu prislúchajúce odvody na sociálne zdravotné poistenie, potom musí to byť teda aspoň jedno pracovné miesto, potom musí to byť mladý človek, musí byť aspoň 3 mesiace vedený v evidencii, samozrejme že sa tam bude musieť vydokladovať (zamestnávateľ, pozn.), že nemá žiadne dlhy vôči vôči Sociálnej poisťovni.

B. Ondruš správne uvádza kritéria projektu zamestnávania mladých, ktoré sú uvedené v Oficiálnej výzva na predkladanie žiadostí na podporu vytvárania pracovných. Táto výzva je zameraná na podporu zamestnávania mladých do 29 rokov.

José Manuel Barroso na Európskej rade koncom januára 2012 vydal iniciatívu , ktorá poskytla možnosť realokovať štrukturálne fondy na podporu zamestnanosti mladých. Realokácia zdrojov sa udiala na základe Uznesenia vlády č. 191/2012 zo 16. mája 2012. Projekt nezamestnanosti mladých spadá do operačného programu zamestnanosť a sociálna inklúzia.

Oficiálna výzva Ministerstva práce, sociálnych vecí a rodiny na predkladanie žiadostí na podporu vytvárania pracovných miest v rámci Operačného programu zamestnanosť a sociálna inklúzia je zameraná (s. 3) na podporu zamestnávania mladých do 29 rokov.

"Aktívnym opatrením na trhu práce na účely tohto oznámenia je podpora zamestnávania mladých nezamestnaných z cieľovej skupiny nezamestnaných mladých ľudí - uchádzačov o zamestnanie (ďalej aj „UoZ“) vo veku do 29 rokov."

V tejto oficiálnej výzve sú uvedené nasledovné kritéria:

"je vo výške predpokladanej minimálnej celkovej ceny práce (MCCP), na rok 2013 určenej ako súčet minimálnej mzdy a preddavku na poistné na zdravotné poistenie, poistného na sociálne poistenie a príspevku na starobné dôchodkové sporenie, platených zamestnávateľom."

"Za vytvorenie pracovného miesta u zamestnávateľa sa považuje zvýšenie počtu pracovných miest , ktoré predstavuje v priemere za 12 kalendárnych mesiacov v porovnaní s rovnakým predchádzajúcim obdobím celkový nárast počtu jeho zamestnancov."

"doklad nie starší ako tri mesiace preukazujúci ku dňu podania žiadosti splnenie : - daňových povinností, - odvodu preddavku na poistné na zdravotné poistenie, sociálne poistenie a príspevku na starobné dôchodkové sporenie"

iniciatívu
Uznesenia
oficiálnej výzve


Je to v podstate tretie najväčšie mesto (Prešov, pozn.) a mám taký pocit, že jediné krajské mesto, ktoré nemá obchvat,

Nie je pravdou, že len mesto Prešov ako jediné krajské mesto nemá obchvat mesta. Rovnako je na tom aj mesto Žilina. Výrok hodnotíme ako nepravdivý. Prešov je tretím najväčším mestom podľa rozlohy a prvým podľa počtu obyvateľov na Slovensku. Podľa dostupných informácií, má z krajských miest obchvat Bratislava , Trnava , Nitra , Banská Bystrica , Košice . Mesto Trenčín má severný obchvat v rámci diaľnice D1 (Chocholná – Nemšová) Je pravdou, že prešovský obchvat sa ešte len plánuje stavať. V plane sú dva obchvaty kratší a dlhší severný obchvat. Avšak ani mesto Žilina nemá obchvat. Žilinský obchvat sa plánuje stavať v najbližšom čase. Mesto Žilina má len obchvat , ktorý zabezpečuje cesta 1. triedy, nie diaľnica alebo rýchlostná cesta. Dátum zverejnenia analýzy: 11.11.2013 Naspäť Nahlásiť chybu

najväčším
obyvateľov
Bratislava
Trnava
Nitra
Banská Bystrica
Košice
obchvat
prešovský
kratší
severný
Žilinský
plánuje
obchvat


Predovšetkým si treba uvedomiť, že nejde o náhodnú iniciatívu strany Fidesz v Maďarsku, ale ide o naplnenie programu, ktorý Fidesz má už od roku asi 93, 94. Ide o program, že maďarská vláda, Maďarská republika, maďarský parlament majú byť nie iba pre občanov Maďarskej republiky, ale pre všetkých Maďarov, ktorí žijú za hranicami Maďarska. Keďže na Slovensku máme veľkú národnostnú menšinu maďarskú, je tu záujem, aby parlament a vláda v Budapešti kontrolovali a riadili aj túto národnostnú menšinu.

Volebný program z roku 1994, který by mohol ukázať, či voľačo podobné Fidesz dlhodobo presadzuje, sme nenašli. V programe z roku 1998 nie je zmienka o zahraničných Maďaroch. Program z roku 2002 mal sekciu venovanú "zodpovednosti o maďarský národ", predovšetkým v súvislosti so zákonom o zahraničných Maďaroch. Program z roku 2006 (pdf) hovoril o dôležitosti zahraničných Maďarov pre budúcnosť krajiny, vytváraní jednotného kultúrneho a hospodárskeho priestoru pre všetkých Maďarov (s. 37) alebo podpore zahraničných maďarských vzdelávacích inštitúcií (s. 34).

programe Program Program


A toto je vlastne celoeurópske smerovanie, že chcú prechádzať od štátnych zastupiteľstiev smerom ku samostatným generálnym prokuratúram. To je napr. posledný prípad z Poľska.

R. Kaliňák má pravdu, že v Poľsku došlo ku zmene v odčlenení sa generálnej prokuratúry od ministerstva spravodlivosti. Stalo sa tak v roku 2010. "Celoeurópske smerovanie" je obecné tvrdenie, ktoré nevieme overiť.

odčlenení


My sme v rámci OECD používaní ako referenčná krajina na to, že sa dá viac zdrojov do zdravotníctva a tá efektivita nemusí vždy stúpnuť. My a bohužiaľ Južná Kórea.

Výrok hodnotíme ako neoveriteľný, pretože Z. Zvolenská nešpecifikuje, ktorú štúdiu OECD má na mysli. V posledných štúdiách Health at a Glance 2011 ako aj OECD Health Data 2012, sa Slovensko nespomína v súvislosti, ktorú uvádza ministerka zdravotníctva. Štúdia (.pdf, s. 148) OECD Health at a Glance 2011 uvádza, že Slovensko spolu s Južnou Kóreou patria medzi krajiny s najvyšším rastom výdavkov na zdravotníctvo za posledné obdobie. Slovensko aj Južná Kórea sa však nespomínajú ani neuvádzajú ako príklad toho, že rast výdavkov nemusí znamenať aj rast efektivity. Podobne najnovšia štatistika OECD Health Data 2012 (s. 2) hovorí o veľkom raste výdavkov do zdravotníctva, no nespomína, že by nárastom výdavkov do zdravotníctva nemusela stúpnuť aj efektivita. Dátum zverejnenia analýzy: 05.11.2012 Naspäť Nahlásiť chybu

Štúdia
OECD Health Data 2012


Zoberme si napr. len tú časť, ktorú sa snažili opraviť v nadpisoch (v zákone o jazykoch menšín pozn.). Stanice, nadpisy pri železniciach, zastávkach, pri uliciach, nad ulicami a neviem ešte kde všade. Je tam v podstate len jemná úprava, že to zostáva, ale že ten nadpis musí byť maximálne v tej istej výške ako je v štátnom jazyku.

Podľa zákona z 30. júna 2009, ktorým sa mení a dopĺňa zákon Národnej rady Slovenskej republiky č. 270/1995 Z. z. o štátnom jazyku Slovenskej republiky v znení neskorších predpisov a o zmene a doplnení niektorých zákonov § 8 odsek 6 znie:

zákona z 25. mája 2011, ktorou sa mení a dopĺňa zákon č. 184/1999 Z. z. o používaní jazykov národnostných menšín v znení zákona č. 318/2009 Z. z. a ktorým sa menia a dopĺňajú niektoré zákony


Viete čo je problém celej spoločnosti? Táto kauza (Gorila, pozn.) bola známa minimálne, povedzme, že rok. Na ministerstve vnútra s touto kauzou sa mohli zaoberať oveľa skôr ako teraz. Máme necelých 6 týždňov do volieb a teraz každý deň tu počúvame rôzne informácie z úst ministra vnútra a samozrejme, tieto informácie sú čiastočne prepolitizované.

Aktualne.sk : Napríklad podľa rozhovoru s riaditeľom Úradu boja proti korupcií Tiborom Gašparom (23. január 2012) sa spis Gorila sa vytváral v rokoch 2005 až 2006. Prvé vyšetrovanie sa uskutočnilo už v roku 2009, kedy investigatívny novinár T. Nicholson odovzdal spis s názvom Gorila na polícií.

SITA (14. január 2012): " Podľa Jozefa Šáteka polícia a aj prokuratúra nie sú dostatočne nezávislé orgány. Svedčí o tom aj to, že kauza sa doteraz riadne nevyšetrila, od roku 2006 bolo vyšetrovanie opakovane marené.

„ Orgány polície a prokuratúry, až na výnimku v roku 2010 zo strany polície, doteraz nemali skutočný záujem vec objektívne vyšetriť," dodal Šátek a naznačil, že za marením vyšetrovania môže byť korupcia. Lipšic súhlasí s tvrdeniami Šáteka o zmarení policajného vyšetrovania v roku 2010. Prípad vtedy podľa jeho slov odňala polícii vojenská prokuratúra, kde sa to zastavilo."

Z daných článkov vyplýva, že orgány činné v trestnom konaní vedeli a mali prístup k spisu minimálne od roku 2009 a následne v roku 2010 bolo vyšetrovanie zastavené.

Je pravda, že o Gorile politici vedia minimálne od roku 2010 a preto pôsobí súčasný mediálny buzz ministra vnútra trochu oneskorene. Súčasne však nie je možné povedať, že vyšetrovanie neprebiehalo v roku 2010. Prebiehalo a získalo dobrú recenziu aj od kritikov súčasného ministra. Otázka však zostáva, prečo minister Lipšic po ukončení vyšetrovania na vojenskej prokuratúre nechal kauzu ladom.

Podrobnejšie a ucelenejšie informácie sú dostupné prostredníctvom diskusnej relácie Lampa , kde sa okrem iných k danej téme vyjadruje aj investigatívny novinár T. Nicholson.

Aktualne.sk SITA Lampa


Veď ja som v pripomienkovom konaní žiadal, aby sa na čiernu listinu osôb, ktoré nemôžu sa zúčastniť na verejnom obstarávaní dostali subjekty, ktoré majú podlžnosti voči svojim subdodávateľom a naozaj existenčným spôsobom ohrozujú tie drobné firmy a tých živnostníkov.

Podľa dokumentu o pripomienkovom konaní k novele zákona o verejnom obstarávaní nepredložil Radoslav Procházka žiadnu pripomienku.

dokumentu o pripomienkovom konaní
posunie
pripomienkovom


Pán krajský prokurátor zmietol zo stola obvinenie vyšetrovateľa proti nominantom SNS, ktorí boli obvinení v Gemerskom mlyne. Krajský prokurátor, tým pádom nemôže viesť trestné konanie voči týmto ľuďom.

Agentúra TASR v správe uvádza: " Krajská prokuratúra v Bratislave doručila dnes dvom bývalým nominantom SNS vo Fonde národného majetku (FNM) SR Jozefovi V. a Ľubomírovi N. uznesenie z pondelka (31.1.) o tom, že na základe sťažnosti obhajcu jedného z obvinených ruší obvinenie oboch bývalých nominantov SNS v takzvanej kauze Gemerský mlyn." Hovorkyňa strany Benková napísala, že nie je možné sa voči tomu odvolať.

TASR


Veď o vakcíne Pfizer ste od začiatku tvrdili, že má 95-percentnú účinnosť – to znamená, že 95 percent zaočkovaných sa už nikdy nemalo nakaziť covidom.

Erik Kaliňák nehovorí pravdu pri interpretovaní výsledkov účinnosti vakcíny od spoločnosti Pfizer. 95-percentná účinnosť pri klinickej skúške nehovorí nič o dĺžke ochrany, ktorú poskytuje. Už v čase, keď vyšla, na to upozorňovali médiá aj farmaceutické spoločnosti. Kaliňák tiež vynecháva dôležité informácie, že v čase klinickej skúšky bol rozšírený pôvodný variant vírusu SARS-CoV-2, zatiaľčo momentálne Európa bojuje s delta variantom, nie je preto možné tieto situácie porovnávať. V anglickej terminológii sa rozlišuje tzv. efficacy (účinnosť) a effectiveness (efektivita). Efficacy označuje výsledky lieku alebo vakcíny počas kontrolovanej štúdie, effectiveness jej reálnu účinnosť, keď sa začne používať medzi ľuďmi. Na schválenie WHO musia vakcíny v klinických skúškach dokázať účinnosť aspoň 50 percent. Tretia fáza klinických skúšok vakcíny Comirnaty sa uskutočnila od 27. júla do 14. novembra 2020, výsledky preto nemohli byť výpovedné pre dlhšie časové obdobie, než sú tri mesiace. Jej výsledkom bola účinnosť na úrovni 95 percent. Už v decembri 2020, teda v čase, kedy EMA schvaľovala vakcínu Comirnaty, polemizovali médiá o dĺžke ochrany, ktorú vakcína poskytuje. Moderna informovala aj o vývoji protilátok u 34 dobrovoľníkov, na základe ktorého usúdila, že dve dávky chránia aspoň štyri mesiace, nemala však viac informácii. Albert Bourla, CEO Pfizeru, povedal na tlačovej konferencii 8. decembra 2020, že dĺžka trvania účinnosti vakcíny bude predmetom ďalšieho výskumu. V období klinických skúšok Comirnaty bol rozšírený pôvodný variant SARS-CoV-2, proti ktorému boli vakcíny vyvíjané. V decembri 2020 sa začal šíriť tzv. britský alebo alfa variant (B.1.1.7). Na jar 2021 sa začal šíriť delta variant (B.1.617.2), voči ktorému sú vakcíny menej účinné , ich účinnosť časom klesá a nie je preto možné ich dnešnú účinnosť porovnávať s výsledkami klinických skúšok. Vox tiež vo videu vysvetľujúcom rozdiely medzi účinnosťou jednotlivých vakcín upozornil na to, že klinická skúška Pfizeru sa uskutočnila v období nízkej incidencie Covidu-19 v USA.

rozlišuje
Tretia fáza
polemizovali
médiá
informovala
povedal
variant
menej účinné
videu


Behom 4 rokov postupne by sme mali dostať necelých 5 miliónov eur. Je to na základe zákona, ktorý na Slovensku platí. My necelých 5, Smer naopak niečo vyše 23 miliónov eur a strany, ktoré boli menej úspešné dostanú trošku menej ako my. Niečo vyše troch 4 miliónov eur.

Smer dostane podľa čísiel SME na základe zákona po voľbách celkovo 23 678 722 eur. Ide o suverénne najvyššiu čiastku spomedzi všetkých strán. Obyčajní ľudia a nezávislé osobnosti sa so 4 944 522 eurami umiestnili na 3. mieste, tesne ich predbehlo KDH s 5 051 794 eurami. Výrok hodnotíme preto za pravdivý.

podľa čísiel SME

Zákona o politických stranách a politických hnutiach

zisku ostatných strán


Zároveň však nie je stanovený základný štandard zdravotnej starostlivosti, ktorý sa má v danom prípade (zmeny pohlavia, pozn.) poskytnúť, čoho dôsledkom je skutočnosť, že časť zákrokov je poskytovaná z verejného zdravotného poistenia a iné je nevyhnutné uhrádzať osobou podstupujúcou zmenu pohlavia.

Rozsah zdravotnej starostlivosti uhrádzanej na základe verejného zdravotného poistenia je definovaný v zákone č. 577/2004 Z. z. v druhej časti § 2 (preventívne prehliadky) a 3 (zdravotné výkony). Zákon č. 577/2004 Z. z . § 3: (2) Na základe verejného zdravotného poistenia sa plne uhrádzajú aj zdravotné výkony, ktoré predstavujú nevyhnutný predpoklad na správne poskytnutie zdravotnej starostlivosti a ktoré: a) vedú k zisteniu choroby, b) sú poskytnuté pri liečbe choroby uvedenej v Zozname prioritných chorôb, ktorý je uvedený v prílohe č. 3, alebo c) sú poskytnuté v rámci dispenzarizácie, ak poistenca na dispenzarizáciu zaradila zdravotná poisťovňa (3)Zdravotné výkony, ktoré vedú k: a) záchrane života, b) vyliečeniu choroby, c) zabráneniu vzniku závažných zdravotných komplikácií, d) zabráneniu zhoršenia závažnosti choroby alebo jej prechodu do chronického štádia, e) zmierneniu prejavov choroby, f) účinnej prevencii. V prílohe č. 3 tohto zákona nie je zmena pohlavia uvedená ako priorita zdravotného výkonu. (6) Na základe verejného zdravotného poistenia sa čiastočne uhrádzajú zdravotné výkony uvedené v Katalógu zdravotných výkonov poskytnuté v súvislosti s chorobou uvedenou v Zozname chorôb, pri ktorých sa zdravotné výkony čiastočne uhrádzajú alebo sa neuhrádzajú na základe verejného zdravotného poistenia. Katalóg zdravotných výkonov je uvedený v § 3 odseku 1 zákona č. 576/2004 Z. z. Zákon č. 576/2004 Z. z. § 3: (3) Do katalógu zdravotných výkonov sa zaradia zdravotné výkony, ktoré pri danej chorobe vedú k: a) záchrane života, b) vyliečeniu choroby, c) zabráneniu vzniku závažných zdravotných komplikácií, d) zabráneniu zhoršenia závažnosti choroby alebo jej prechodu do chronického štádia, e) účinnej prevencii, f) včasnému zisteniu choroby, g) zmierneniu prejavov choroby. (4) Do katalógu zdravotných výkonov sa zaradia aj zdravotné výkony potrebné na poskytovanie zdravotnej starostlivosti v osobitných prípadoch (bionedicínsky výskum, sterilizácia a odoberanie orgánov a tkanív, pozn.) (§ 26 až 40). V katalógu zdravotných výkonov (nariadenia vlády SR zákon č. 776/2004 Z. z.) nie je uvedená zmena pohlavia. Zákon tak do katalógu zdravotných výkonom umožňuje pridať odoberanie orgánov iba v "osobitných prípadoch" z čoho vyplýva, že programové tvrdenie SaS je pravdivé a môže dochádzať k tomu, že "časť zákrokov je poskytovaná z verejného zdravotného poistenia a iné je nevyhnutné uhrádzať osobou podstupujúcou zmenu pohlavia."

577/2004 Z. z
576/2004 Z. z.
776/2004


Viete, čo tam (v správe Európskej komisii, pozn.) je napísané? Že Slovensko prijalo v roku 2017 významné opatrenia, ktoré majú zvýšiť transparentnosť a efektivitu čerpania.

Správa Európskej komisie s názvom Správa o krajine - Slovensko 2018 bola vydaná 7. marca 2018. Dokument široko analyzuje a hodnotí najmä ekonomické činitele Slovenska za rok 2017. Venuje sa aj správe finančných prostriedkov EÚ, kde sa uvádza, že: " Úrad (Úrad podpredsedu vlády SR pre investície a informatizáciu, pozn.) zároveň inicioval zmenu zákona o EŠIF, aby sa umožnila prísnejšia verejná kontrola toho, ako sa prostriedky EÚ spravujú, a aby sa znížila miera byrokracie. V septembri 2017 bol predložený ďalší súbor opatrení na zlepšenie transparentnosti a boj proti korupcii, a to formou osobitného akčného plánu, ktorý zahŕňa zlepšené zoskupovanie a elektronický výber hodnotiteľov" ( . pdf , s. 34). Komisia však stále poukazuje na pretrvávajúce problémy s transparentnosťou a ako jednu z príčin uvádza aj nedostatočnú politickú vôlu. Keďže správa nehovorí o významných pozitívnych opatreniach a upozorňuje na netransparentnosť, výrok hodnotíme ako zavádzanie. Správa upozorňuje, že " Existujú jasné náznaky kumulatívneho pokroku v modernizácii verejného obstarávania, kde kľúčovými problémami zostávajú nedostatočná hospodárska súťaž a netransparentnosť a pocit, že dochádza ku korupcii, je stále silný. Všeobecnejšie možno konštatovať, že úsilie riešiť korupciu vo verejnom sektore bolo obmedzené a bránia mu inštitucionálne obmedzenia a zjavný nedostatok politickej vôle" ( . pdf , s. 12).

. pdf . pdf


V roku 2016 ubudlo z evidencie 10,5 tisíca nezamestnaných nad 4 roky.

Podľa štatistiky UPSVaR evidoval úrad práce v decembri 2016, dokopy 61 881 osôb nezamestnaných dlhšie ako štyri roky, zatiaľ čo v januári toho istého roku ich evidoval 72 045, čo predstavuje pokles o viac ako 10,5 tisíc osôb spomínaných Jánom Richterom. Výrok preto hodnotíme ako pravdivý.

Dlhodobá nezamestnanosť patrí k veľkým problémom súčasného Slovenska, pričom na tento fenomén v roku 2015 upozornila aj Európska Komisia vo svojom odporúčaní . Štatistiky UPSVaR uvádzajú, že až 49,8 % z celkového počtu uchádzačov o zamestnanie je nezamestnaných dlhšie ako jeden rok. Ľudia nezamestnaní dlhšie ako štyri roky tvoria z celkového počtu až 22,5 %. Situácia dlhodobej nezamestnanosti na Slovensku je zlá aj v porovnaní s ostatnými štátmi EÚ. V štatistike Eurostatu je podiel dlhodobo nezamestnaných z celkového počtu ľudí bez práce v prvom kvartáli 2016 tretí najvyšší v rámci krajín EÚ. Horšie ako Slovensko je na tom len Bulharsko a Grécko. Zlú situáciu v tejto oblasti si dala za úlohu riešiť už II. Vláda Roberta Fica na samotnom začiatku svojho funkčného obdobia, ale až do roku 2016 bezvýsledne. Naopak do roku 2014 sa dlhodobá nezamestnanosť dokonca zhoršovala. Kým v roku 2012 bola priemerná dĺžka nezamestnanosti podľa OECD 30,5 mesiaca, v roku 2015 to už bolo 31,5 mesiaca. Posun v tejto oblasti nastal až v priebehu minulého roku. Klesajúci trend okrem UPSVaR potvrdzuje aj Štatistický úrad Slovenska. V tomto prípade sa môžme oprieť iba o štatistiky nezamestnaných dlhšie ako dva roky, ale aj v nich je trend poklesu viditeľný.

Napriek tomu, že pokles počtu dlhodobo nezamestnaných na úradoch práce je zjavný, je otázne do akej miery sa o to vláda pričinila tvorbou pracovných miest a lepším začlenovaním tejto skupiny obyvateľstva späť do zamestnania, a do akej miery je to výsledok zmien metodológie meraní, či sprísňovaní podmienok, za ktorých má človek nárok byť registrovaný na úrade práce. V štatistikách nezamestnanosti, ktoré s obľubou používa vláda nie sú po zmene metodiky z roku 2013 zarátaní ľudia, ktorí sú na aktivačných prácach, vzdelávacích kurzoch či absolventskej praxi. Vláda, taktiež ako už bolo spomenuté vyššie, pravidelne sprísňuje podmienky pre uchádzačov o zamestnanie na úradoch práce. Naposledy sa tak stalo v novele zákona o službách zamestnanosti z 11. novembra 2015. Už v pripomienkovom konaní pritom odbory upozorňovali, že môže ísť len o další spôsob umelého znižovania nezamestnanosti. V dalšej novele zákona, ktorú vláda schválila v prvej polovici januára tohto roku, sa podmienky ešte viac pritvrdzujú. Inšpiráciu pre prísnejšie opatrenia mala pritom vláda podľa denníka SME hľadať v Maďarsku, kde sa premiérovi Orbánovi podarilo počet evidovaných nezamestnaných taktiež výrazne znížiť

decembri januári odporúčaní UPSVaR štatistike Vláda OECD 2013 novele dalšej SME


... ak by sa naplnili ďalšie časti programu Ľudovej strany Naše Slovensko, to znamená napríklad uzatvorenie hraníc a vystúpenie zo Severoatlantickej aliancie, čo pán minister Gajdoš vyhodnotil približne, že by nás potom obrana stála asi 5-násobok toho, čo nás stojí dnes ...

Program (.pdf) Ľudovej strany Naše Slovensko skutočne obsahuje pasáže, kde strana sľubuje uzatvorenie hraníc a vystúpenie z NATO, doslovne takto: " Obnovíme ochranu štátnych hraníc. Na ochranu hraníc nasadíme armádu . (bod 4, pozn.) Presadíme vystúpenie Slovenska zo zločineckého paktu NATO. (bod 8, pozn.) " Nepodarilo sa nám potvrdiť kedy mohol minister obrany Peter Gajdoš vysloviť výrok, mohol to vysloviť na Výbore pre obranu a bezpečnosť. Preto výrok Martina Klusa hodnotíme ako neoveriteľný

Program
vymenovania
vystupoval
GLOBSEC
mediálne informácie
hodnotil
stretol


Dnes (26. júna 2014), dva a pol roka do plánovaného termínu odovzdania stanice (hlavnej vlakovej stanice, pozn.) a štyri roky od výberu spoločnosti Transprojekt, ako partnera mesta pre prestavbu jednej zo vstupných brán do mesta...

Spoločnosť Transprojekt sa v roku 2010 zaviazala v zmluve, že bude hlavným investorom projektu Predstaničného námestia v Bratislave. Projekt má byť dokončený koncom roka 2016 . Išlo teda v čase Kňažkového blogu o dva a pol roka.

Transprojekt 2016 .


Je tam 17 tisíc ľudí, ktorí sú členom strany.

Vo výročnej správe SMER- SD z roku 2009 sa uvádza, že strana eviduje k 31. decembru 16 263 členov.

výročnej správe